
3Felhasznált irodalom




I. SZABADIDŐ SZOCIOLÓGIAI
 ÉRTELMEZÉSE

1. SZABADIDŐ FOGALMA, KIALAKULÁSA, FEJLŐDÉSE, VÁRHATÓ TENDENCIÁK

A szociológiai megközelítítésekben többféle társadalmi időt különítenek el (munka, iskola, vallási kötelezettségek, stb), de közülük csak egyetlen idősávot neveznek szabadnak, azt, amelyik a különféle kötelezettségeken kívül megmarad, rendelkezésre áll. A szabadidő az ipari társadalom kialakulása óta állandó módosuláson megy keresztül. Történetileg a szabadidő a munkán nyert idő, amely iránti igény folyamatosan növekszik.

Szabadidő mindazon foglaltosságok összessége, amelyekben az egyén önként vesz részt, akár azért, hogy kipihenje magát, vagy szórakozzék, vagy társadalmi kapcsolatait ápolja, estleg tovább képezze magát. 

A szabadidős tevékenységeket társadalmi jelenségként kell kezelni, amelyek szoros összefüggésben vannak a nem szabadidős aktivitásokkal, de nincsenek annak alárendelve.

1.1. Szabadidő a XIX század végétől a II. Világháborúig:

A munkaidő és a nem munkával töltött idő határozott elválása egymástól hosszú idő alatt játszódott le. A hagyományos agrártársadalmakra jellemző évszázados szokások és a nagy vagyoni és jövedelmi különbségek miatt a társadalom egyes rétegeinek életmódja nagymértékben különbözött. 

A XIX. század végére az ipari nagyvárosokban a munkások és alkalmazottak napi munkaideje 10-12 órát tett ki. 1860-ban a fővárosi nyomdákban heti 60 óra volt a munkaidő, csakúgy, mint az óbudai hajógyárban. Esetenként ennél többet is dolgoztak. A vasárnapi munkaszünet sem volt általánosan mindenütt elfogadott. A munkával eltöltött idő teljesen uralta az alsó társadalmi rétegek hétköznapjait ebben az időszakban.

Magyarországon a munkások számára 1891 óta munkaszüneti nap a vasárnap, és ekkoriban lett a Szent István-nap is szabadnap. (Szent István-nap ünneppé nyilvánítása jóval korábban Mária Terézia uralkodása idején 1774-ben megtörtént.) Ennek betartása azonban nem ment könnyedén. Az 1920-30-as években csökkent a munkaidő napi 8 órára. A pár napos nyári fizetett szabadság is ekkor jelent meg hazánkban.

Ezek a változások új társadalmi időt teremtettek, a szabadidőt, amely átalakította a tömegek mindennapi életét, életritmusát.

A kirándulás, egy teljes nap eltöltése a természetben a budapesti munkások egyik kedvelt szórakozása volt a munka vasárnapi szüneteltetése óta. Ugyanakkor a milleneumi kiállítás (1896) például nagy tömegeket vonzott vidékről Budapestre. A nagyvárosi szórakozási lehetőségekben keveredtek a modern nagyvárosi (színház, mozi, mulató) és a falusi (búcsú, népünnepély) elemek.

A nagyvárosi tömegeknek a hétköznapi szórakozásra ritkán adódott lehetőség. Az ő időbeosztásuk ritmusát a vasárnapi szabadnapok adták. Az első Világháborúig a nagyvárosi tömegeket az olyan szórakozási lehetőségek mozgatták meg, mint a a városligeti, vagy népligeti vurstli
. A statisztikák több tízezres tömegről számolnak be a városligeti vurstliban, vagy az állatkertben egy-egy nyári vasárnapon. Ilyenkor az egész család kiöltözve költötte spórolt pénzét, keresve a szédületet, a színes és borzalmas látványosságokat, mint ahogy tették a falusi búcsúk idején is. Az első Világháború után a mozi lett a tömegek elsőszámú szórakozóhelye. Az 1990-as években hétvégén és hétköznap is több, mint 100 ezer nézőt vonzott a 80-90 budapesti mozi. Az olcsó színházak, mozik, orfeumok megjelenése mellett az egyik újdonság az olvasás tömeges népszerűsége volt.

A szórakozás a munka során felgyülemlett feszültséget hivatott más érzelmi feszültséggel egyensúlyozni. Ekkor egyszerre keveredik a félelem (veszély), és az öröm érzete.

1906-ban épült a mai is működő Várisligeti körhinta

www.hirado.hu
A szórakozási szokások tömegessé válása elképzelhetetlen lett volna a szórakoztató ipar gyors kialakulása nélkül.

A 10-12 órás munkaidő nem volt szokatlan a paraszti közösségekben sem, ott is általában kora hajnaltól késő estig tartott a munka. Arról a típusú munkaidőről, mint ami kialakult a nagyvárosokban a 20. század közepére itt nem beszélhetünk. Nem vált el egymástól a munkával eltöltött idő a nem munkával eltöltött időtől. Modern szabadidőről nem beszélhetünk, ezekben a közösségekben mindig volt valamilyen elvégzendő feladat. A vasárnapokat és az ünnepnapokat a szociabilitás
 és a szakrális
 idő töltötte ki.

A mozi, a rádió, a turizmus és a tömegsport terjedése a technika vívmányainak mindennapos használata életformaváltásról tanúskodnak. Ennek a változásnak mai „eredménye” korunk jóléti tömegtársadalma, ami a falusi emberek életét ekkor még távolról sem járta át.  A falusi lakosság nagy tömbjei lényegében hagyományos módon élték életüket. A nyaralás, a turizmus számukra ismeretlen fogalmak voltak. Néha megcsodálták a falra vetített mozgó, és beszélő képeket, eseménynek számított, ha vonatra, autóbusztra ültek.  Az időt, amit nem munkával töltöttek a szokásos alkalmi bálok, búcsúk, vásárok, lakodalmak szórakozásai tették ki.

Búcsú 1907-ből

www.bparchív
A társadalom más, felsőbb-polgári és arisztokrata rétegei sok szabadidővel rendelkeztek a vizsgált XIX. század második fele XX. század eleji időszakban. Az orvosok, ügyvédek, katonák sok szabadidejükben a szórakozás mellett nagy hangsúlyt fektettek a művelődésre.

Az egyik esemény, amely a századfordulós Budapest közép- és felsőrétegeinek szórakozását nyújtotta a lóverseny volt. Ősszel, és télen vadászatokra jártak, farsangi időszak kedvelt szórakozása volt a bálozás.  Nyáron azonban a polgári és arisztokrata réteg vidékre, gyógyfürdő-helyekre, esetleg tengerpartra utazott. A belföldi üdülés a 30-as évekre egymilliós nagyságrendre emelkedett. A Balaton-part, Szentendre, Gödöllő, Göd ekkor vált ismert nyaralóhellyé. A hosszabb nyári üdülések mellett ekkor kezdett terjedni az víkendezés, amelyet már a kevésbé tehetős városi rétegek is megengedhettek maguknak.

A középrétegek számára is a korzó
 jelentette az egyik szórakozási és egyben fontos szociabilitási formát. A délutáni uzsonnázás, és kávézás sokáig a pesti polgárok egyik kedvenc hétköznapi elfoglaltsága volt. A korzózást sokszor – főleg a nagypolgári , és arisztokrata családokban – esti szórakozás követte.  Az otthoni vacsorák mellett például gyakran jártak operába. A rádió, csakúgy, mint a könyvolvasás is először a középrétegeket hódította meg.

A Pesti korzón az 1930-as években

Forrás: www.bparchiv.hu
A sport, amelyet a századelőn még viszonylag szűk rétegek űztek a Horthy-korszakban (1920-1944) tömeges méretű időtöltéssé vált. Ez részben a testnevelés oktatási rendszerbe való beépítésének eredménye volt. A legnépszerűbb sport a labdarúgás volt, amelyet a külvárosk grundjain és a faluszéli legelőkön egyaránt játszani lehetett. Ekkor alapították a Vasas, Textiles sportklubokat.

A cserkészet
, amelyet 1908-ban alapítottak Nagy Britanniában Magyarországon az I. Világháború után terjedt el. Elsősorban középiskolás fiúk alkották tagságát. 

A munka és szabadidős tevékenységek sajátosságai, ritmusa alakítja ki egy-egy társadalmi csoport időbeosztását, ami ugyanúgy jellemzi, mint térhasználata, iskolázottsági, műveltségi szintje, vagy életkörülményei. Ezért a szabadidő elemzéséhez ne felejtsük el megemlíteni, hogy a vizsgált időszakban a népoktatás, csakúgy, mint a középfokú, és felsőfokú oktatás komoly fejlődésen ment keresztül. Az általános műveltségi szint, az írni-olvasni tudás, csakúgy, mint a felsőoktatásban részvevők száma emelkedett.

1.2. Szabadidő a Rákosi- (1950-1956) és Kádárkorszakban( 1956-1989)

A politikai rendszer centralizálása, a terror intézményesítése, a tervgazdálkodás mellett a Rákosi rendszer nagy hangsúlyt fektetett a kommunista ideológia terjesztésére. A vallásos ideológiák kiszorításával a társadalom kultúrális átnevelését célozták. Államideológia szintjére emelték a marxizmus-leninizmust. Az oktatás, a tömegkultúra eszközei – mozi, könyv, színház, rádió – ennek a szolgálatában álltak. Az egyetemisták és főiskolások száma a középiskolásokéhoz hasonlóan addig elképzelhetetlenül gyors ütemben nőtt. A fiatalok világnézeti nevelésére a rendszer nagy gondot fordított. A korábbi szervezeteket betiltották, feloszlatták. Az Úttörőszövetség és a DISZ
 voltak az egyetlen engedélyezett ifjúsági szervezet.

A Rákosi kor fél évtizede alatt a moziba járás általánosan elterjedt tömegszórakozássá vált. A mozik száma 1948 és 1956 között megnégyszereződött, gyakorlattá téve azt a leninista tételt, mely szerint a kommunisták számára valamennyi művészet közül legfontosabb a filmművészet, a tömegek elérése miatt. Az előadások és a látogatók száma legnagyobb arányban a falvakban nőtt. A mozihoz hasonló látványos karriert futott be a rádió is. A kormányzat a könyvtárak és művelődési házak számát jelentősen növelte. A több-kevesebb rendszerességgel olvasók tábora kibővült, azonban a kiadott könyveket erősen cenzúrázták.  A politikai nevelés eszközei voltak a felolvasóestek, a kultúrházakban szervezett propagandával egybekötött átideológizált ismeretterjesztő programok, vagy a kötelező munkahelyi „Szabad nép félórák”.

A városi emberek régi kedves találkozási helyei, a kávéházak egyre-másra zártak be. Az új kor az eszpresszót hozta divatba. A szegényes anyagi lehetőségek, és a politika intézményesülése miatt a fiatalok kedvelt szórakozási formája lett a házibuli.

A sportolás, amely már a 30-as években kedvelt szabadidő-eltöltési formává vált tömeges méretűvé vált. A rendszer támogatta a tömegsportot, és az élsportot is, ezért az erősen átideologizált kulturális kínálat mellett a sportesemények látogatása üdítő eseménynek számított a szegényes kikapcsolódási lehetőségek között. Ebben az időszakban a legendás „aranycsapatunk” labdarúgómeccseit az egész ország szurkolta végig.

Az aranycsapat a Népstadionban

Az 1956 novemberében hatalomra kerülő Kádár-kormány szigorú megtorlásokat alkalmazott a forradalom résztvevői ellen, de gazdaság-és társadalom-politikájában a lakosság életrszínvonalának emelését tűzte ki célul. 1981-ig több lépcsőben munkaidő-csökkentést hajtottak végre. Heti 48 óráról 42-re csökkent a heti munkaidő. Az 1980-as években megjelent a kéthetenkénti szabad-szombat. Ezzel jelentősen megnőtt azemberek szabadideje, és a megnövekedett jövedelmeket is fogyasztásra költötték. Ezt az időszakot nevezzük „gulyáskommunizmusnak”. A kereslet növekedése a kultúra területén is érzékelhető volt. A 80-as évekre mindenki a kultúra valamilyen szintű fogyasztójává vált. 

A könyvkiadás mennyiségi eredményeinél fontosabb, hogy csökkent a propagandakiadványok száma. Megjelentek magyar fordításban korábban ismeretlen, vagy tiltott külföldi írók művei. A kultúra – mozi, színház, könyv – széles rétegek számára elérhető, olcsó volt.

A rádió szerepe – jelentős részben a televízió megjelenésével – átalakult. A szabadidő-eltöltés eszközéből a mindennapi élet tartozékévá vált. Szerepét a televízió vette át. A Magyar Televízió 1958-ban kezdte sugározni adását, és második csatornája 1980 óta működik. Az emberek eleinte kultúrházakban, üzemi klubokban, téeszirodákban,  barátoknál, szomszédoknál néztek TV-t, de  1982-ben 100 háztartásra már több, mint 100 készülék jutott. A készülékek számával az adásidő is ugrászserűen megnövekedett. A televíziózás elterjedése jelentősen megváltoztatta az emberek szórakozási szokásait.A szabadidő-eltöltés közösségi formáit a televíziózás háttérbe szorította. Az 1970-es évektől vacsora és lefekvés közötti 2-3 órát a családok túlnyomó többsége a TV előtt töltötte.

A tévézés általánossá válásával a mozi iránti érdeklődés csökkent, bár főleg a 80-as évektől a főleg kaland-és akciófilm kategóriába tartozó amerikai filmekből egyre többet mutattak be a hazai mozikban. 

A színházak jelentős állami támogatása lehetővé tette, hogy mindenki számára megfizethető alacsony áron lehessen színházjegyet venni. A közönség leginkább a zenés vígjátékok, operattek, musical-ek, és kabarék iránt érdeklődött. A népszerű kabarék a Kádár-korszakra oly jellemző módon tréfaként, viccként mondta el azt, amit demoktartikus országokban politikai vitákban szoktak.

A sport elvesztette azt a kitüntetett helyét, amit az 50-es években élvezett a szabadidő-eltöltésben. A tömegsportok mellet egyre népszerűbbek lettek a szabadidő sportok (tenisz, úszás, széllovaglás, aerobic).

Az olvasás és tévénézés mellett a társadalom életmódjának szerves része lett a nyaralás. Ennek tipikus formája az olcsó vállalati, vagy szakszervezeti üdültetés volt. Sok család a 70-es, 80-as években saját nyaralót épített magának. Ezzel egyidőben, a 70-es évek elejétől az elvárosiasodás egyik eredményeként gombamód szaporodtak a zsebkendőnyi hétvégi telkek. Ekkor épültek a házgyári elemekből készülő lakótelepek, melyeket a városba költözők töltöttek meg. A lakótelepi életforma kitermelte a sokak számára elérhető „telekre járást”, amely az aktív szabadidő-eltöltés elterjedt formájává vált.

A belföldi üdülés általánossá válása mellett a külföldi utazások liberalizációja fokozatosan következett be. Elsőször a szomszédos szocialista orszáégokba, és a félig nyugatnak számító Jugoszláv tengerpartra utaztak a magyar túristák. A 80-as évek közepén virágzott az Ausztriába irányuló bevásárlóturizmus. A külföldi utazások kezdeti adminisztrációs akadályai fokozatosan elhárultak. A jövedelmek emlekedésével egyre többen tudtak spórolt pénzükből nyugat-európai konvertibilis valutát vásárolni.

Balatonlelle SZOT üdülő

www.mvkkvar.hu, balatonlellei képeslapok

1.3. Szabadidő a rendszerváltás időszakától, várható tendenciák:

A jövedelmek, és a fogyasztás színvonala a rendszerváltozás elején visszesett, ami a kultúrális fogyasztás területén is megnyilvánult. A kultúrális szféra piacosítása a kínálat, és a minőség növekedése mellett az árak nagyarányú emelkedését vonta maga után. A drágább és értékesebb könyveket egyre kevesebben tudják megvenni, a krimik, melodrámák, erotikus történetek nagy példányszámban kelnek el. A mozihálózat privatizációja után a korábban államilag támogatott mozik száma drasztikusan visszaesett. Gyakorlatilag minden falusi mozi bezárt. A színházak, és kultúrális intézmények hasonló gondokkal küzdenek. A színházlátogatások száma csökken, a közkönyvtárak fele bezárt. A sportegyesületek finanszírozása is átalakult, a támogatási rendszert a szponzori támogatás egészíti ki.

A könyv, az újság, a színház és a mozi helyébe a többcsatornás kábel-TV és a video lépett.A videokölcsönzők gomba mód szaporodtak, a családok jelentős részének szórakozásává a videozás vált. Először a városi családokban jelent meg, és gyorsan népszerű lett a „számítógépezés” – azaz játékprogramok használata, - majd ezt követte az internet rohamos elterjedése.

[image: image6.jpg]



Illusztráció www.reklamajandek.hu 

Az elmúlt közel két évtizedben a piacgazdaság kialakulásával a társadalmi és jövedelmi egyenlőtlenségek növekedtek. Nőtt a nyugdíjasok száma, és megjelent a munkanélküliség. A fiatalok körében nőtt a tanulók aránya. A demográfiai változások a szabadidő-szerkezetben is megjelennek.  A vezetők száma, és az értelmiség aránya nőtt, míg csökkent a mezőgazdaságban dolgozók száma. Az ételmiség körében a férfiak rovására nőtt a nők aránya. A vállakozói szférában gyakran a szabadidőt is átszövi a kereső-termelő munka. Családi összetétel szerint is megváltozott a szabadidő aránya. Az átlag kétgyermekes szülők több időt fordítanak jövedelemszerzésre, mint gyermektelen kortársaik. 

„Miközben a társadalom arra törekedett, hogy a mintául választott szabadidő-társadalmak fogyasztását, életnívóját elérje, feláldozta szabadidejét. A napi megélhetés biztosítása, a színvonal megtartása kényszerítette a férfiakat többlet-jövedelemszerző, míg a nőket kiadásmegtakarító tevékenységre, így egyre kevesebb idő jut regenerálódásra, feltöltődésre.”

Összességében a szabadidő mennyiségének további növekedése várható. A társadalmi polarizálódás a szabdidő mennyiségében és felhasználásában is egyre jobban megjelenik. A KSH prognózisa szerint
 „a szabadidő-eltöltésben meglévő munkapiaci/ foglalkozási egyenlőtlenségek a közeljövőben sem fognak mérséklődni. Amíg a magas kvalifikációt igénylő, kreatív szellemi foglalkozásúak szabadideje feltehetően növekedni, és összetételében gazdagodni fog, addig a kvalifikálatlan szolgáltatási és ipari munkát végzők, a munkapiac peremén mozgók szabadon felhasználható idejének aránya nem fog lényegesen változni, és – hathatós kormányzati intézkedések híján – egysíkú (televízió-orientált) marad.” A széles értelemben vett életvitel, szabadidő-eltöltés viszonylatában is nyílik az „olló”.

Az olvasási szokás visszaesése mellett, a televíziózás további térhódítása a társas együttlétek rovására történt. Visszaesett a családdal, barátokkal, ismerősökkel folytatott tevékenység csakúgy, mint az „eljárós” kultúrális aktivitás (színházba, moziba, rendezvényekre látogatás). Európában nálunk az egyik legalacsonyabb a társas tevékenységekre fordított idő. Ugyanakkor megjelent az önképzés a szabadidő-eltöltés palettáján. Ez részben az internet térhódításával van összefüggésben.

Valamelyest emelkedett a testmozgás, a kirándulás, sportolás súlya a szabadidő-szerkezetben, ami az egészséges életmóddal kapcsolatos ismeretek bővülésével magyarázható.

A kultúraközvevtítő intézmények, és rendezvények (mozi, színház, múzeum, hangverseny, stb) látogatottsága mélypontja (kb.1996) után emelkedni látszik, egy U görbét formáz. Ez részben az új mozi-komplexumoknak, és a kultúrális kínálat színvonalának emelkedésének köszönhető. A rendszerváltozás kezdeti nehézségei után a piacgazdaság életre hívta a maga kultúrális piacát. Színvonalas hangversenyek, európa-hírű rendezvények, kiállítások kerültek a kínálati elemek közé. Hagyományörző fesztiválok, helyi rendezvények sokasága, országos idegenforgalmi marketingstratégia csalogatja a szabadidő turistákat. A kultúra iránt érdeklődők (értelmiségiek, diplomások, nagyvárosban élők) intenzívebb fogyasztása figyelhető meg, és nem a közönség szélesedése.

A 15-74 évesek szabadidejének szerkezete egy átlagos napon (a különböző tevékenységekre fordított idő aránya, %)

	
	Férfi
	Nő

	Társas szabadidő 
	18,6 
	16,1

	Kultúra, szórakozás  
	1,2
	1,0

	Olvasás 
	9,1
	8,2

	Televíziózás, videózás 
	59,1
	64,6

	Testmozgás, sport 
	 6,0 
	4,3

	Hobbik 
	3,5
	3,8 

	Egyéb szabadidős tevékenység 
	2,4
	2,0

	Összesen :
	100,0
	100,0 


Forrás: a KSH időmérleg-vizsgálatai 2000.
Összegzésként elmondhatjuk: kétségtelen, hogy a szabadidő és a szabadidő-eltöltési lehetőségek is bővültek, folyamtosan bővülnek a 90-es évek óta, de önmagában a lehetőségek nagyságrendi növekedése nem hozta a szervezett, tudatos szabadidő-eltöltésben résztvevők számának nagyarányú emelkedését.

2. A SZABADIDŐ STRUKTÚRÁJA (MUNKA -ÉS SZABADIDŐS TEVÉKENYSÉGEINK)

Szabadidő mindazon foglaltosságok összessége, amelyekben az egyén önként vesz részt, akár azért, hogy kipihenje magát, akár azért, hogy szórakozzon, vagy társadalmi kapcsolatait ápolja, estleg továbbképezze magát. Ahogy növekszik a szabadidő nagysága, és presztizse, úgy növekszik a hatóereje. Már nemcsak a munka kiegészítő vagy kompenzáló eleme, hanem életvitelünk egyik meghatározó tényezője is. Összetett kapcsolatok alakulnak ki munka és szabadidő között. A szabadidő eltöltése vissza is hat az emberre, alakítja személyiségünket.

Sokan a kétpólusú megközelítést alkalmazzák: munka- és szabadidő. Más megfogalmazásban munka- és pihenő-rekreációs idő. Azonban, a társadalmi idő vizsgálatakor, ha felsoroljuk az egyén tevékenységeit, akkor ennél árnyaltabb képet kapunk. A szabadidő szerkezetét különböző időmérleg vizsgálatokkal végezhetjük.

Az emberi tevékenységek -Társadalmi idő:

· Munka (kereső foglalkozás, tanulás, stb.)

· Egyéb kötelezettségek (házimunka, ház, kert körüli foglalatosság, gyermekekkel való foglalatosság, munkahelyre közlekedés) – fél-szabadidőnek is nevezhetnénk.

· Szabadidő

Az ember különböző életszakaszaiban különböző nagyságrendeket foglal el a munka és a szabadidő (pl. gyerekek, nyugdíjasok, családapák, stb.) A szabadidő és kötelességteljesítés határvanala sem húzható meg egyértelműen. Különböző helyzetekben hol szabadidőbe, hol kötelességteljesítésbe sorolunk bizonyos tevékenységeket. (Pl: gyermekünkkel való tanulás, vagy közös mézeskalács-sütés. Nagymama felköszöntése, vagy kertjében fűnyírás, stb.) Külön probléma a „második műszak” megítéséle. A fogyasztói társadalom újabb javak megszerzésére ösztönzi az egyént. Úgy fogalamazhatunk, hogy szabadidő javak megszerzésére használja fel szabadidejét. Ez a tendencia redukálja a szabadidő tevékenységek lehetőségeit.

Az, hogy valaki mikor milyen tevékenységét fogja fel, mint munkát, kötelességteljesítést, vagy szabad időtöltést, az saját szubjektív megítélésén múlik, de e megítélés objektív társadalmi tényezők hatása alatt áll. Otthonától különválasztott állandó munkahelye van-e, meghatározott időpontok között kell-e teljesítenie a munkát, stb.

A munka és kötelezettségeken túl számolnunk kell az ember fiziológiai szükségleteivel is. 

Fiziológiai
 szükségletek csoportosítása:

· Alvás

· Étkezés

· Tisztálkodás - egészségügy

Itt is lehet átfedés a szabadidős tevékenység és a fiziológiai szükséglet kielégítése között. (Pl. Éttermi vacsora a barátokkal, vagy otthon a családdal. Fáradt családanyák, családapák szívesen alszanak szabadidejükben, például vasárnap délutánonként.)

Más megközelítésben is csoportosíthatjuk az emberi tevékenységeket.

Emberi tevékenységek – Társadalmi idő:

Társadalmi kötöttségek – nem szabadidő

· Munka

· Tanulás

· Családdal kapcsolatos kötelezettségek

· Hivatali ügyintézés

· (Nem rekreatív célú) közlekedés, utazás

Fiziológiai szükségletek – félszabadidő

· alvás, pihenés

· táplálkozás

· higiéné, testápolás

· egészségüggyel kapcsolatos tevékenységek

Az előző kettőn kívül fennmaradó időmennyiség – szabadidő

Bármelyik csoportosítást is vesszük alapul valódi szabadidőn csak a munkaviszony, a társadalmi kötelezettségek, a fiziológiai szükségletek által különböző mértékben kötött időfelhasználás után fennmaradó többé-kevésbé szabadon felhasználható kötetlen időt értjük. Ezt az időt bármiféle tevékenységre használ fel az ember, akár olyanokra is, amelyek különben munkának minősülnek.

A külföldi szakirodalom megkülönbözteti a free time – szabadidő – és leisure time – szintén szabad, kötetlen idő - kategóriákat. A free time a nem munkával töltött időként értelmezhető, míg a leisure time a tervezett, minőségi szabadidő megnevezésére szolgál.

A 15–74 évesek időfelhasználása egy átlagos napon (a különböző tevékenységekre fordított idő aránya, %)  

	
	Férfi
	Nő

	kereső- és termelőtevékenység  
	18,2
	11,9

	tanulás 
	2,3
	2,3

	háztartási és ház körüli munka 
	6,5
	16,7

	ezen belül: házimunka 
	304
	12,8

	közlekedés 
	4,5
	3,8

	fiziológiai szükségletek 
	47,3,
	47,4

	szabadon felhasználható idő
	21,2
	17,9

	Összesen 
	100,0
	100,0


Forrás: a KSH időmérleg-vizsgálatai 2000.
3. SZABADIDŐ ELTÖLTÉST BEFOLYÁSOLÓ TÉNYEZŐK. ÉLETMÓD, ÉLETVITEL, ÉLETSTÍLUS 

Szabadidő szerkezete naptári csoportosításban:

· Napi: hétköznapok munkaidő – szabadidő rendszere

· Heti: munkanapok, é szabadnapok ciklusa, a hétköznapok, és hétvégék váltakozása adja

· Éves: Ünnepnapok ciklikus változása, és a szabadságolások adta rendszer.

Minél nagyobb folymatos mennyiségben áll rendelkezésre a szabadidő, annál nagyobb a lehetősége, hogy annak felhasználása helyváltoztatással jár. Ennek megfelelően a napi szabadidő az agglomerációban kerül felhasználásra. Az ingázás, a fáradság leszűkíti az olyan szabadidő tevékenységek választását, amelyek helyváltoztatással járnak. 

A hétvégeken való utazás – az otthon vonzása, vagy taszítása – társadalmi rétegek, kultúrális szokások, életkörülmények függvényében változik. Az, hogy valaki városias környezetben, azon belül zöldövezetben, lakótelepen, vagy belvárosban lakik befolyásolja döntéshozatalában. De ugyanígy a vidéki rokonság, vagy érdeklődése csakúgy befolyásolja, mint anyagi lehetőségei.

Az éves szabadság mértéke, és annak felhasználási lehetőségei a divatirányzatok mellett, társadalmi rétegenként változó.

Szabadidő szerkezete társadalmi megközelítésben:

· Életkor szerinti

· Nemek szerinti

· Településforma, és földrajzi helyzet szerint

· Társadalmi rétegek szerinti megoszlás

Az ember szabadideje éltciklusa során sokat változik. A gyermekkor, és felnőttkor szabadidejét elsősorban a munka, és kötelesség után fennmaradó idő határozza meg. Az emberek élettartama meghosszabbodott. A nyugdíjrendszernek köszönhetően mindegyikük rendelkezik több- kevesebb nyugdíjjal. Csakúgy, mint a felnőttekorúak esetében a nyugdíjasoknál is – az egészségen kívül – ugyanazokat a befolyásoló tényzőket figyelhetjük meg, mint végzettség, családi állapot, anyagiak, életmód stb. Vannak kifejezetten életkori sajátosságok, amelyek a szabadidő eltöltésének megválasztásában is megnyilvánulnak. Gondoljunk például arra, hogy a 16-26 éves korosztály adja a mozilátogatók nagyrészét, vagy diszkók, szórakozóhelyek az ismerkedni, kapcsolatot kialakítani akaró fiatalság körében népszerű.

Nemek szerint csoportosításnál megállapíthatjuk, hogy a szabadidő- munkaidő, azon belül az egyéb kötelezettségekre fordított idő, maguk a kötelezettségek is eltérőek. Ezek részben a férfiak-nők társadalmi szerepmegosztása szerint alakulnak. De szabadidős programválasztásban is eltérő motivációkat láthatunk. Vannak kifejezetten férfiak által kedvelt szórakozási formák (vadászat, horgászat, sörözés, kártyázás, barkácsolás), és vannak olyanok, amelyeken szívesebben választanak nők (napozás, cukrászdába járás, aerobikozás, vásárlás, kézimunkázás, kézműveskedés).

A városi-vidéki életmód a szabadidő eltöltésben napjainkban is eltérő képet mutat. A nagyvárosi életmódban egyszerre jelenik meg a vágyakozás a természet iránt, és a nagyvárosi szórakozási formák (mozi, színház, hangverseny) gyakorlása.

Társadalmi rétegenkénti különböző életmódból kifolyólag a szabadidő eltöltési szokások is különbözőek. A különböző társadalmi rétegekben élők különféle módon részesülnek a javakból, eltérő az iskolázottságuk, lakóhelyük, környezetük, kedveteléseik, azaz az életmódjuk. Általánosságban megállapíthatjuk, hogy a magasabb iskolázottság tudatosabb szabadidő felhasználást von maga után. A magasabb iskolázottságúak több kultúrális programlehetőséget részesítenek előnyben, de itt az „otthonról hozott szokásoknak” is nagy befolyásoló szerepe van.

Vannak olyan tevékenységek, amelyek meghatározott csoportokhoz kapcsolódnak, és ezek a különbségek nem a társadalmi dimenzióból, hanem az egyén érdeklődéséből adódnak. (Pl. foci-rajongók, modellezők, stb.)

3.1. Életmód, életforma:

Élemód: Életmódnak nevezzük, ahogy írott, és íratlan szabályok szerint életünket éljük, az életszükséglet
 és az életfelfogás
 által meghatározottan. Azoknak a tevékenységeknek rendszere, amelyeket emberi szükségleteink kielégítésére végezünk. (Pl. városi életmód, vidéki életmód, lakótelepi életmód, stb.)

Életforma: Az az életvezetés, ahogy az egyén megvalósítja életmódját. Két eleme van: az életstílus – az életforma mindennapokban is megjelenő sajátságos kifejezési módja – és az életvitel – életforma gyakorlati megvalósulása. (Pl.sportolói életforma, menedzser életforma, diák életforma, stb.)

Az életmód és életforma meghatározó elemei:

· Történelmi kor

· Társadalmi viszonyok

· Gazdasági viszonyok

· Kulturális környezet, és normarendszer

· Település

· Hagyományok

· Technikai fejlettság

· Tömegkommunikáció, divatirányzatok

· Család és kortárscsoport

· Életkor

· Nem

· Maga az egyén

4. SZABADIDŐ-ELTÖLTÉS TERÜLETEI SZABADIDŐBENI SZÜK-SÉGLETEINK.
Szabadidőbeni szükségleteink:

A szabadidő energiáink újratermelését szolgálja. Fáradaság két fajtájá különböztetjük meg: objektív és szubjektív fáradság. Míg az elsőre az alvás, és pihenés, a másodikra a rekreáció, a szórakozás, kikapcsolódás nyújt megoldást.

Rekreáció:

A rekreáció
 újjáteremtést, újraalkotást jelent, amin a köznyelvben a munkában, tanulásban elfáradt ember pihenését, feltöltődését értjük. A rekreáció a szabadidő-eltöltés kultúrája. Az embernek fizikai, és szellemi rekreációra is szüksége van. Míg a szellemi rekreációt a kulturális javak fogyasztása, és a társadalmi élet nyújtja, addig a fizikai rekreációt a passzív, és az aktív pihenés. A fizikailag aktív pihenést nevezzük fizikai rekreációnak.

A rekreáció tana a szabadidő-eltöltés kultúrájának, az életminőség tanulmányozását jelenti. Az ember felfrissülésének, munkavégző-képességének újratermelését, az igényesen megélt, minőségi élet megteremtését szolgálja. Rekreáció az a cselekvés, amely során az ember jó fizikai-szellemi-szociális életének megteremtését szolgálja. A kikapcsolódás a munka (bármilyen tevékenységünk) monotonitásából való kitörést, a felgyülemlett energiák levezetését, és a stresszhelyzet feloldását szolgálja.

Rekreáció területei:

1. szellemi rekreáció
2. fizikai rekreáció
illetve:

1. aktív

2. passzív

Rekreáció csoportosítása más megközelítésben:

· 1. Pihenés

· Tétlen pihenés, szemlélődés

· Szellemet foglalkoztató pihenés ( TV nézés, zenehallgatás, olvasás, internetezés, beszélgetés)

· Aktivitási igénylő szórakozás pl. mozi, színház, koncert

2. Kreatív szabadidő-eltöltés:

· szellemi továbbtanulás, versírás, 

· művészi: muzsikálás, kerámiaformázás, hímzés, színjátszás

· technikai: barkácsolás, modellezés

· fizikai: kertészkedés, állattartás, néptánc, társastánc

· társasági élet

· játékok

3. Fizikai rekreáció:

· nem kötelességszerű fizikai munka

· kirándulás, természetjárás, trekking

· természeti sportok: horgászat, vadászat, lovaglás, íjászat, víziturizmus, téli sportok (korcsolyázás, síelés, szánkózás)

· szabadidő sportok (úszás, labdarúgás, tenisz, aerobic, kondícionálás)

A szakirodalomban még számos csoportosítást találhatunk. Természetesen fenti határok nem minden esetben választhatók el egymástól, átfedéseket tapasztalhatunk, illetve kombinációk fordulhatnak elő. Mint az előző fejezetben már láttuk, azt, hogy a szabadidő-eltöltés mely módját választjuk sok mindentől függ. Életmódunk, életformánk, anyagi lehetőségeink, és még sokminden más határozza meg. Az, hogy azon a napon, éppen aktív, vagy passzív kikapcsolódásra vágyunk, vagy szellemi, vagy fizikai feltöltődésre van szükségünk szintén az előző fejezetben elemzett összetett szempontok alapján dől el. A szabadidő-eltöltést a kínálat elemei is befolyásolják. A kövekező fejezetekben a szabadidő-eltöltés módjait, a kínálati paletta sokszínűségét kívánjuk bemutatni.

II. A SZABADIDŐ-ELTÖLTÉSI LEHETŐSÉGE ÉS A FIZIKAI REKREÁCIÓ

1. AZ EGÉSZSÉGTUDATOS ÉLETMÓD, SZABADIDŐ-SPORT, FITTNESS, WELLNESS

A civilizáció
előnyei és hátrányai

A munkaidő csökkenésnek, a technika vívmányainak, az általános jólét emelkedésének köszönhetően nemcsak több szabadidőnk és szabad felhasználású jövedelmünk van, de a civilizáció káros hatásai is érvényesülnek.

Az iparosítás, urbanizáció a környezeti ártalmak emberre gyakorolt hatását megsokszorozza. A fizikai aktivitás hiánya, a túlfogyasztás mozgáshiányos, egészségtelen életmód kialakulásához vezetett. A tömeges elhízás, a stressz, a káros szenvedélyek civilizásciós betegségek sorához vezetnek.

Az egészséges életmód szükségességét először a két világháború közti időszakban ismerték fel. Ekkor jelent meg a tömegsport. Később a tömegsport évtizedekig jellemezte a szocialista országok politikáját.

A XX. Század végén a sportok kettészakadását figyelhetjük meg. A teljesítménycentrikus versenysport mellett megjelenik a szabadidő-sport, a csapatjátékok mellett megjelennek az egyéni sportok. (Bár a tömeg-megmozdulások – kocogó-, futóesemények ma is jelen vannak.) Az élethosszig gyakorolható testmozgásokhoz kötődő sportok kerülnek előtérbe a divatirányzatok mellett. Népszerű a foci mellett az úszás, a tenisz, a golf, a síelés, a kerékpározás.
Egészségtudatos életmód:

A XX.- XXI. század életmódbeli változásainak káros hatásait ellensúlyozó, az egészség megtartására irányuló tudatos életmód kialakítása. A kialakult életmód meghatározza az egyes emberek egészségi (biológiai, pszichológiai, erkölcsi) állapotát. Egy kialakult életmód (szokásrendszer) csak tudatosan változtatható meg. Egyre többen ismerik fel az egészség fontosságát az életben. A tesi-lelki harmónia jelentőségét. Az egészségtudatos életmód a táplálkozás mellett, a fizikai rekreáció területére is kiterjed. Íly módon a tudatos szabadidő-eltöltés szempontja lett.

Fizikai rekreáció:

A fizikai felfrissülés, különböző irányzatai alakultak ki, egyfajta fejlődésne ment keresztül. Közös bennük, hogy az egészség megszilárdítása, megőrzése és a kikapcsolódás fonódik egybe.

· Szabadidő-sport (hobby-sport)
Célja az aktív pihenés, felfrissülés. Eszköze a versenyszerű- és nem versenyszerű sportolás. Természetesen a legnépszerűbb szabadidő-sport a foci. A szabadidő-sportok egyrésze lakóhelyhez kötötten jelenik meg. Ezek jobbára teremsportok, kis helyigényű, városi környezetben is megtalálható létesítményekben végezhető testmozgáshoz tartoznak. Ilyenek az úszás, a tenisz, a most divatos squash, de a fitnesshez kötődő aerobic, vagy a kocogás is ide sorolható. 

A szabadidő-sportok másik nagy kategóriája a természetközeli sportok, melyekkel a külön fejezetben foglalkozunk.

· Fittness

Az optimális fizikai teljesítőképesség elérését tűzi ki célul, az egészségi állapot szintjének emelése. Hazánkban az aerobic, a kondícionálás és az erősítés párosul hozzá. Népszerűek a kondícionálótermek, a sokféle aerobic és tornafoglalkozás közül bárki kedvére válogathat. Az aerobic változatai mellett népszerűek a jóga, hastánc, salsa foglalkozások. Ezek a teremfoglalkozások bármely évszakban, napi elfoglaltság mellett is rendszeresen űzhetők. Az amerikai irodalomban a totális fitness az intellektuális, emocionális és fizikai dimenziókra egyaránt vonatkozik.

· Wellness

Az egészség, a testi-lelki egyensúly helyreállítása, megőrzése, a harmónikus életvitel kialakításának szemlélete. Az eredeti egészségmegőrző program meghatározás helyett túlnyomórészt passzív, kényeztető alkalmazásokat és kezeléseket, luxus szállóban való tartózkodást, gyógy-és élményfürdőzést, masszázst, szaunát értjük.  A rekreációs élményt pozitív hatások átélésén keresztül a jó közérzet megteremtésében valósul meg. Az intenzív mozgással szemben a wellness középpontjában a napjainkban a termálvíz áll.

2. ÖKOTURIZMUS

Az 1990-es évektől egyre gyakrabban találkozhatunk az ökoturizmus megnevezéssel. Hol szűkebb, hol bővebb értelemben elemzik a szóösszetételt. A fő hangsúly a turizmus, az ember és a természeti környezet viszonyán van. Világszerte, és így nálunk is egyre inkább felismert gazdasági, társadalmi és politikai érdek az ökológiai
 szemlélet érvényesítése.

2.1. Ökoturizmus meghatározásai

„Ökológiailag fenntartott turizmus olyan természeti környezetben, mely a helyi környezetet és kultúrákat képviseli, számít a turista megértő érdeklődésére, elősegíti az értékek fennmaradását, hozzájárul a helyi közösségi jóléthez.”

„Célszerű utazás, mely megértően beépíti, felhasználja a kultúrális és termsézeti forrásokat, ugyanakkor biztosítja annak az ökorendszernek
 az egységét, melyben megvalósul, miközben gazdasági hasznot hoz, támogatva a megmaradást, megőrzést.”

„Ökológiailag meghatározott/fenntartható turizmus
, mely magában foglalja a környezet és a kultúra megértését, megbecsülését és megőrzését.”

Más meghatározásokban az ökoturizmus és tömegturizmus szembenállását hangsúlyozzák ki. Az ökoturizmus nem tömegturizmus, egyéni, családi, vagy kisebb közösségi, csoportos turizmus.

2.2. Az ökoturizmus kialakulása

A turizmus iparága környezeti hatását tekintve vetekszik más iparágak környezetkárosító hatásával. A közlekedés fejlődése, a gazdasági fejlődés eredményeként a fogyasztói kultúra kiterjedése, a turizmusba bekapcsolódó szélesebb társadalmi rétegek,  a megnövekedett szabadidő kényszerűen hatott a a turizmus tömegturizmussá válására. A turizmus környezeti hatásaiban rejlő veszélyek (közlekedés, légszennyezés, zsúfoltság, zaj, stb.) korlátozzák egy-egy fogadóhely kapacitását, megbonthatják az ökológiai egyensúlyt, de rombolják a kultúrális értéket is. A turizmus megbontja a környezet harmóniáját, az ökoturizmus megpróbálja feloldani ezeket az ellentmondásokat. 

A turizmus egészét tekintve az ökoturizmus irányába tolódik el a hangsúly. Az ember és a természet harmóniájának megromlása életre hívta annak megőrzésére irányuló igényt, amely a turizmusban az ökoturizmus megszületését eredményezte. Az ökoturizmus – összhangban a fenntartható turizmus koncepciójával – a természeti és környezetvédelmi szempontokat kívánja a turizmusban érvényesíteni. Az ökoturizmus több, és más, mint pusztán a nemzeti parkok, vagy természetvédelmi tájak felkeresése. A természetjárás még nem ökoturizmus.

Összefoglalva elmondhatjuk, hogy az ökoturizmus – környezetbarát turizmus – olyan környezetileg felelős utazás és viszonylag zavartalan természeti területek meglátogatása. Természet, és a kapcsolódó kultúrális értékek látogatása úgy, hogy megőrzi a környezetet, és fenntartja a helyi emberek jólétét. Környezettudatos
 életmód része. Cél az ökoturizmus szemléletének erősítése mind a turista, mind a szolgáltatói oldalon. Turizmusfejlesztési stratégia. 

Ha az ökoturizmus szemlélet, akkor annak megvalósulása formái a turizmus különböző ágaiban történik. Ennek a szemléletnek a megvalósulását leghamarabb a természetközeli turisztikai ágakban fedezhetjük fel. Az ökoturizmus a falusi turizmus, természetjárás, természetvédelmi területek elválaszthatatlan fogalmak egymástól. 

2.3. Ökoturizmus és szabadidő

Az ökoturizmus a köznyelvben átvette a természeti értékek bemutatását, megtekintését. A túrázás, természetjárás legújabbkori megfelelője. Hiszen a turista nem ellensége a természetnek, sőt barátja, aki szereti és becsüli azt. Az ökoturizmus, a falusi turizmus, természetjárás, természetvédelmi területek egymástól elválaszthatatlan fogalmak. 

Az ökoturizmus nem feltétlenül nagy költségek ellenében, nem feltétlenül messzi tájakat, érintetlen területeket céloz meg. Kedvezően elérhető, szerényebb anyagiakkal megvalósítható, változatos, és benne a résztvevőt aktivizáló programokat, az érintettek kölcsönös együttműködését magában foglaló kikapcsolódást ajánl. 

3. FALUSI TURIZMUS

A falusi turizmus, ha nem is szinonímája
, de domináns változata az ökoturizmusnak. Falusi turizmus minden vidéki – nem városi és nem kiemelt üdülőhelyen fekvő – településen (mezőváros, község, falu, tanya) történő vendégfogadás, mely magában foglalja a szállást, étkezést és programszervezést.

A falusi turizmusban az ökológia kerül előtérbe. 

A falusi vendéglátás már a két világháború között működött Magyarországon. A „szocialista falufejlődéssel” nem összeegyeztethető folyamatként jórészt megszakadt, támogatottsága megszűnt. Ezért napjainkban a falusi turizmus újraélesztéséről beszélünk. A falusi turizmus elmaradt régiók, falvak, kistérségek kiugrási lehetőségét jelenthetik, megélhetést biztosítva az ottélőknek. Területfejlesztés, vidékfejlesztés egyik koncepciója. Helyi erőforrásokra alapozódik, és megfelelő szervezési háttérrel munkahelyeket teremthet, amellett, hogy bevételeket indukál.

Egyre jellemzőbb az a tendencia, hogy az emberek a zsúfolt üdülőterületek helyett a kisebb vidéki településeket, a falusi turizmust részesítik előnyben. A városi ember hétköznapjaiból való különbözőség a vidéki életben teljesen megvalósul. Az urbanizáció hatására egyre többen menekülnek vissza szabadidejükben a természetes környezethez. Reneszánszukat élik az olyan értékek, mint a természet, a kultúrális gyökerek, hagyományok, ízletes, egyedi, hagyományos ételek, borok világa. Hagyományos magyar állatfajták (szürke marha, rackajuh, hucul ló, mangalica) megismerése.

Az egzotikus üdülésekkel szemben a falusi turizmus szerényebb anyagi feltételeket követel. Már rövid utazás után lehetőségünk nyílik a falusi turizmus élményeit élvezni, ezért akár hétvégi kikapcsolódásnak, hosszú hétvégének, vagy hosszabb kikapcsolódásra egyaránt alkalmas. Akár évente többször is igénybevehető, mivel nem kell nagy távolságokat leküzdeni, vagy jelentős anyagi tartalékokat felszabadítani. Éppen ezért a falusi turizmus főszezonja nem korlátozódik a nyár legmelegebb heteire, és nem kötődik szorosan a nyári szabadságolási időszakhoz. Megfelelő fejlesztésekkel a falusi turizmus a hétvégi pihenés szélesebb bázisává válhat. Célcsoportjait tekintve a családokat, a nyugdíjaskorúakat, de az iskolások csoportjait is megtalálhatjuk.

Országon belül a különböző tájegységek természeti adottságokkal rendelkeznek, más-más programlehetőségeket kínálnak. A hozzájuk tapadó építészeti, népi hagyományok változatos kínálatát vonultatják fel. (Pl. víziturák, kerékpározás, borkóstoló, lovasbemutató, stb.) ezért a falusi turizmus kínálati palettája igen széles.

Egyre több ember részesíti előnyben szabadidejében az aktív kikapcsolódási lehetőségeket. A falusi turizmus a fizikai rekreáció terén csakúgy sok lehetőséget kínál, mint a hagyományőrzés bemutatásán keresztül, a népi építészet, népszokások megelevenítésével, vagy éppen a környék kulturális látnivalóinak feltérképezéseit.

Falusi turizmus elemei:

· Elszállásolás

· Ellátás

· Szolgáltatások

· Szabadidő-eltöltési lehetőségek.

A falusi turizmusban maga a helyszín, a vendégfogadó ház, és a falu saját jellegzetességeit kínálja. Maga a környezet a passzív pihenés feletéteit biztosítja. A bőséges evés-ivás a falusi turizmus velejárója.

A falusi üdülés jellegzetességei

· Kapcsolat a természettel

· Gazdaságban végzett munka élménye

· Saját készítésű, sokszor bio élelmiszerek, borok

· Közvetlen kapcsolat az ottélő emberekkel, családias légkör

· Kapcsolat a paraszti kultúrával és munkával 

· Állatok a falusi portán (simogatható állatok)

· Sajátos falusi szálláshely, és környezet (nádtető, búboskemence, kerekes-kút, stb.)

Szabadidő-eltöltési lehetőségek a falusi turizmusban

A tágabb környezet, település, tájegység, kistérség vonzó szabadidős programkínálata a sikeres falusi turizmus egyik alapfeltétele. Falusi turizmusban szabadidő-eltöltési lehetőséget kínál a természet adottsága, a természetvédelmi terület, a táj, a környéken levő tó, amely horgászásra, kirándulásra csábít. A környék épített környezete szintén a szabadidő eltöltésre ad teret. Pl séta, kirándulás a várhoz, a faluba, a környékbeli kastélyhoz. Az épített környezet gyakran jelenik meg „háttérként” a hagyományokból, népszokásokból kialakított programoknál.

Szellemi rekreáció, szórakozás a falusi turizmusban

A falusi turizmusban elsősorban a néphagyomány, a népszokások, népművészet, népzene, néptánc, étkezés, amely a tájegység jellegzetességeit mutató vonzó kultúrális program lehet. Az ezek köré épülő rendezvények turisztikai vonzerőt jelentenek. A folklór köré szerveződő programokat sokan szívesen látogatják.

· Népművészet, népi építészet

· Néphagyományok, népszokások köré szerveződő fesztiválok, rendezvények

Aktív fizikai rekreáció a falusi turizmusban

A falusi turizmus a helyi adottságok függvényében a természethez kapcsolódó aktív fizikai rekreáció széles palettáját kínálja. 

· Természetjárás, kirándulás, túrázás

· Evezés

· Kerékpározás

· Lovaglás lovassportok

· Vadászat

· Horgászat

· Íjászat

4. TERMÉSZET ÉS SZABADIDŐ

„A természetet az embertől védjük, de mindekor az emberért”

Magyarország természeti értékekben rendkívül gazdag. Sok helyen megmaradtak az ősi növény- és állatvilágot megőrző puszták, lápok, mocsarak, árterek, legelők, erdők, gyepek szinte érintetlen területei. A védett területek nagyságuk, jelentőségük és jogi besorolásuk alapján lehetnek: nemzeti parkok, tájvédelmi körzetek, természetvédelmi területek. Magyarországon 10 nemzeti park, 36 tájvédelmi körzet és 142 természetvédelmi terület található. E területek az ország területének 10 százalékát teszik ki. Az Európai Unió Madár és Élőhelyvédelmi Irányelvei alapján kijelölt Natura 2000 területek pedig 21 százalékát adják. Kifejezetten természeti értékei miatt az aggteleki barlangrendszer felkerült a Világörökség-listára. A Hortobágy, a Fertő táj, és Tokaj hegyalja pedig természeti és kultúrális örökségének együtteseként kultúrtáj kategóriában nyerte el a megtisztelő rangot.

Ezek a természeti kincsek kínálják a kirándulás, természetjárás, a falusi turizmus, a természeti sportok kedvelőinek a legszebb helyeket. Helyes, ha a természeti értékek bemutatása a természetvédelem felügyelete alatt zajlik, és az idegenforgalmi bevételek visszaforgatva a természeti értékek megőrzését szolgálják. A védett területek legtöbbje nyitva áll a látogatók előtt, szabadon vagy tanösvényeken
 lehet bejárni őket.

Országos idegenforgalmi kapány segíti a természeti értékek felfedezését. Ennek jegyében hirdették meg a zöldturizmus évét 2007-ben. Ennek keretében természeti értékeink nyújtotta lehetőségeinket programokkal, akciókkal, kiadványokkal népszerűsíjük.

4.1. Nemzeti park

A nemzeti park olyan terület, amelynek ökológiai egységessége megőrzendő a jelen és a jövő generációi számára; amely megvédendő mindenfajta mezőgazdasági és ipari hasznosítástól; és amelyen lehetőség nyílik nemcsak tudományos, hanem oktatási és szabadidős tevékenységek végzésére is.

Az első alkalommal egy területet a fenti elvek alapján 1864-ben az Egyesült Államokban helyeztek állami védelem alá. Magyarország első nemzeti parkja a Hortobágyi Nemzeti Park volt. (1973). 

Tíz nemzeti parkunk között van vad folyóvidék, lankás dombság, szétterülő tóvidék, sűrű erdő, végtelen síkság és karsztvidék.

A nemzeti parkok szigorúan védett zónáinak látogatásával kapcsolatban mindig előre kell érdeklődni a szakvezetésről és a szervezett túrákról. Az igazi kincseket rejtő, de veszélyeztetettségük miatt a tömegturizmus elől elzárt területeket ugyanis kizárólag helybeli vezetővel, csoportosan lehet látogatni.

Tájvédelmi körzet

A tájvédelmi körzet természeti, tájképi adottságokban gazdag nagyobb, általában összefüggő terület, tájrészlet „az ember és természet kölcsönhatása esztétikai, kulturális és természeti szempontból jól megkülönböztethető jelleget alakított ki, és elsődleges rendeltetése a tájképi és a természeti értékek megőrzése”
. Az adott táj, tájegység komplex bemutatása, megőrzése a cél (Tihanyi-félsziget, Hanság, Ócsa)

Természetvédelmi terület

A természetvédelmi terület a tájvédelmi körzetnél kisebb különleges természeti értékekben gazdag terület.(fa, forrás, láp, hegyoldal, kőfejtő). 
4.2. Magyarország Nemzeti Parkjai

4.2.1. Aggteleki Nemzeti Park

Az Aggteleki Nemzeti Park Magyarország páratlan természeti és kultúrtörténeti értékekben gazdag részén, a hajdani Gömör-Tornai-karszt területén fekszik. Hazánk nemzeti parkjai közül az első, melyet elsősorban az földtani természeti értékek, a felszíni formák és a barlangok megóvása érdekében hoztak létre. A felszín alatti természeti értékei, – az Aggteleki- és a Szlovák-karszt barlangjai – 1995-ben felkerültek a Világörökség listájára.

Az Aggteleki Nemzetei Parkban található a kipusztulás veszélyét fenyegető ősmagyar lófajta-állomány a Hucul ménes.

4.2.2. Balatoni Nemzeti Park

A balatoni táj nemcsak értékével, hanem szépségével, romantikájával, és az évszakonként változó színeivel, hangulatával egyaránt megérinti látogatóit. A vidéken lankás és meredek dombok, szelíd és szűk völgyek, magasabb fennsíkok váltakoznak. Természetesen a terület jellegét megadó természeti, környezeti adottság mindig a tó vize volt, amelyben tökéletesen megfér egymás mellett a vízi élővilág és a pihenni vágyó ember.

Területe Veszprém és Zala megyékre, a Kis-balatoni védett természeti terület Somogy megyébe átnyúló néhány részére, a Balatoni Üdülőkörzet Somogy-megyei területeire terjed ki. Itt található a Tapolcai tavasbarlang, vagy a páratlan kis-Balaton.

4.2.3. Bükki Nemzeti Park

A Bükk hegység páratlanul gazdag élővilágát, éghajlati sajátosságok és az igen változatos domborzati viszonyok határozzák meg. Számos növény- és állatfaj csak ittt fordul elő hazánkban. Itt van az ország legkiterjedtebb erdei kerékpárút-hálózata, három erdei kisvasút, és több barlang is. 

4.2.4. Duna-Dráva Nemzeti Park

Kevés olyan érintetlen táj maradt mára Európában, mint a Dráva folyó medencéje. A folyó javarészt szabályozatlanul, természetes medrében kanyarog, élővilága rendkívül gazdag. Ezen természeti értékek megóvását végzi a nemzeti park.

Hazánk legnagyobb ártéri rendszere (Gemenci erdő) található itt, amely különösen gazdag állatvilágában. A Gemenci nagyvad állomány méltán Európa hírű. A nagyvadak mellet a hazai rétisas, és feketególya állománya itt fészkel. Ritka és védett költözőmadarak fészkelőhelye.

4.2.5. Duna-Ipoly Nemzeti Park

Völgy, hegy, sziget, folyó. A Börzsöny, a dunai Szentendrei-sziget, a Dunakanyar megunhatalan látványa napsütéses hajókázásra, erdei patak menti pihenésre csábítanak. Barlantúrák, madármegfigyelás, természetjárás, vagy fényképezés bőséges választékát kínálja a táj. Fővároshoz levő közelsége, sőt néhány látványossága Budapest területén van (Pálvölgyi-barlang, Szemlőhegyi-barlang) sokak számára kedvelt kirándulóhellyé tette.

4.2.6. Fertő-Hanság Nemzeti park

Az ország nyugati határánál elterülő nemzeti parkunk vadvizekben, ingoványokban gazdag, vízi növény-és állatvilága igazi természeti kincs. Területei nádasok, nedves rétek, szikesek, de itt található a híres Nagycenki hársfasor, vagy a Fertőrákosi kőfejtő. A térség turisztikai programajánlójában szereplő madármegfigyelés, kalandos kenuzás a nádasban, vagy a kerékpártúrák igazi csemegéknek számítanak. A táj Magyarország, és a szomszédos Ausztria közös kezelése alatt áll.

4.2.7. Hortobágyi Nemzeti Park

Hazánk első és egyben legnagyobb nemzeti parkja, Közép-Európa legnagyobb szikes területén helyezkedik el, a világörökség része. Évszázadok alatt sajátságos pásztor kultúra alakult ki, jellegzetes viselettel, építészettel, őshonos állatfajtákkal. Az őszi madárvonulás időszakában több, mint hatvanezer daru pihen meg a pusztában. Ismét gulyákban legel a szürke marha, és itt él a világ legnagyobb repülni tudó madara a túzok. A mai napig megtekinthetjük a hamisítatlan formában fennmaradt alföldi pásztorélet, állattartás, és a csárdák világát.

4.2.8. Kiskunsági Nemzeti Park

A Duna-Tisza köze egykor változatos természeti értékeit ma nagyrészt a Kiskunsági Nemzeti Park őrzi. A Kiskunsági Nemzeti Parkot 1975-ben alapították. A nemzeti park igazgatóság kilenc különálló nemzeti parki mozaik, két tájvédelmi körzet és tizenhét természetvédelmi terület felügyeletét és kezelését látja el. A védett természeti területek legnagyobb részét homokpuszták, szikes vidékek alkotják. Vizes élőhelyei a szikes tavak, mocsarak, és lápok, Tisza-menti holtágak. A tanyasi gazdálkodás, a pusztai állattartás a mezőgazdasági kultúra hagyományai határozzák meg a Kiskunsági táj arculatát.
4.2.9. Körös-Maros Nemzeti Park

A nemzeti park mozaikos szerkezetét a Körösök, a Maros, és a Tisza fogja keretbe. A hajdani Kis-Sárrét, a Körösök vidéke, a Dévaványai-, Békési- és Csanádi-sík területein tájképi- és természeti értékeiknél fogva nagy kiterjedésű szikes puszták, erdőspuszta- és mocsármaradványok, kaszálók és ligeterdők maradtak fenn. Országosan is kiemelkedő feladat azoknak a növény- és állatfajoknak a védelme, melyek Magyarországon egyedül itt tenyésznek vagy állományuk jelentős része a Nemzeti Park területén található. A növényvilágból ilyen a bókoló zsálya, az erdélyi hérics. Szintén e táj egyedülálló természeti képéhez tartozik az ősszel tömegesen nyíló vetővirág. A növények mellett az állatok közül is nem egy ritkaság található: a nagy szikibagoly lepkefaj, a dobozi pikkelyes csiga, az atracél cincér, a sztyeplepke, a túzok. Tíz holtág őrzi a Hármas-Körös egykori élővilágát, kitünő víziturázó, és kerékpározó terület.

4.2.10. Őrségi Nemzeti Park

Vas megye délnyugati sarkában találjuk ezt az erdőkkel, ligetekkel szabdalt gyönyörű tájat. Folyók, patakok által formált dombvidék. Több, mint területének a felét erdők borítják, szubalpin jellegű éghajlata Magyarország legcsapadékosabb területévé teszi. A vadregényes táj mellett a vidék településszerkezete is egyedülálló.

A honfoglaló magyarok a nyugati kapu védelmére őrállókat telepítettek. Innen a táj neve Őrség. Az egykori őrállók a dombok tetején, erdei irtásokon alakították ki telephelyeiket. Ezek a néhány házból, a hozzátartozó gazdasági épületekből, udvarokból álló település részek a szerek, amik nevüket az ott élő családokról (Baksaszer, Siskaszer), vagy a természeti viszonyaikról (Keleti szer, Felsőszer), esetleg valami helyi jellegzetességről kapták (Templomszer). A szerek együtt alkották a községeket, melyek nagy része 2-4 szerből állt. A nagyobbak 7-8 szerből. Ennek az építkezési formának a sajátossága a nehéz megközelíthetőség és az elszigeteltség, ami egyben a védelmet is segítette. A szerek több száz méterre voltak egymástól, dűlőutak kötötték össze őket, a köztük lévő ingoványos, mocsaras völgyek és az erdők, pedig rejtekhelyül is szolgáltak.

Természetjárás, kirándulás, túrázás, trekking
, tábor

Egy kirándulás az élet kellemes élménye, de túrázónak lenni egész mást jelent. A két fogalom minőségi különbséget jelent, de mindkettő természetjárás. A kirándulás bárki számára elérhető séta a természetben, a túra már komolyabb fizikai felkészültséget, és ismereteket igénylő elfoglaltságot jelent. A természetjárás legmagasabb formája a táborozás.

A természetjárás különböző szakosztályokra bontható. Nemcsak gyalogosan kirándulhatunk, túrázhatunk, hanem kerékpárral, csónakkal, kajakkal. Részt vehetünk lovas kiránduláson, vízitúrán, stb.

A félnapos városszéli kirándulástól a többnapos túráig bármilyen időtartam szóbajöhet. Ugyanúgy lehet egyéni, családi, baráti társasággal szervezett, vagy csoportos, szakemberek által szervezett.

5. A következő fejezetek a természetközeli szabadidő-sportokat, a túrázás különböző formáit mutatja be.

6. BARLANGÁSZAT

Magyarország gazdag barlangokban. Köszönhető ez geológiai adottságunknak is (Cseppkőbarlang, tavasbarlang). Számtalan barlang látogatható szerte az országban. Ahhoz, hogy barlangjaink látogathatóak legyenek az élettelen természet bemutatásához szükséges intrastruktúra kiépítése szükséges. A különböző lépcsők, járdák, korlátok, hidak, esetleges létrák elhelyezése sokféleképpen megoldható, egyrészt a barlang egyedi adottságainak, másrészt a célzott vendégkör igényeinek figyelembevételével attól függően, hogy romantikus és izgalmas, vagy inkább kényelmes és mindenki számára gond nélkül teljesíthető túrát akarunk vezetni. A barlangok látogatása különös körültekintést igényel. A barlangok és azok sajátságos élővilága különösen érzékeny a környezeti tényezők legkisebb változására is.

Egyrészt kalandturizmus, másrészt az ökoturizmus – természetjárás, illetve a gyógyidegenforgalom is bekapcsolódik a barlangászat nyújtotta turisztikai szolgáltatások piacára.

A barlanglátogató sétától a szakképzett barlangász felügyeletével lebonyolított barlangi túrákig különböző nehézségi fokú barlangjáró kirándulásokat találhatunk. 

A barlangok levegője különösen egészséges, tiszta. A kitűnő levegőre számos egészségügyi, és gyógyturisztikai szolgáltatás épülhet. A barlangterápiára fejlesztésekkel bővebb gyógyturisztikai szolgáltatások épülhetnének Magyarországon, hiszen ugyan olyan természeti kincseink, mint a gyógyvizek. A gyógyvíz és a barlang kedvező élettani hatásait használja ki a Miskolctapolcai barlangfürdő, mely egyedülálló a maga nemében.

Barlangokhoz kötődő kultúrális élményt nyújtanak a barlangi hangversenyek. Ezek tovább bővítik a barlangok vonzerejét. Az Aggteleki Baradla-barlangban megtartott komolyzenei koncertek nagy népszerűségnek örvendenek.

Idegenforgalmi barlangjaink:

	1. Abaligeti-barlang
	 
	Abaliget

	2. Anna-barlang
	
	Lillafüred

	3. Baradla-barlang
	
	Aggtelek, Jósvafő

	4. Lóczy-barlang
	
	Balatonfüred

	5. Pál-völgyi-barlang
	
	Budapest II.

	6. Szemlő-hegyi-barlang
	
	Budapest II.

	7. Szent István-barlang
	
	Lillafüred

	8. Tapolcai-tavasbarlang
	
	Tapolca

	9. Vár-barlang
	
	Budapest I.


7. LOVASTURIZMUS

Szinte nincs még egy nép, amely történelme, kultúrája ennyire összefonódott volna a lóval. Magyarországon a lótenyésztés, a lóverseny, a lovaglás, a lovaskultúra nagy múltra tekint vissza. Még él a lovasnemzet mítosz, bár sokkal kevesebben tudnak lovagoni ma Magyarországon, mint Nyugat-Európa más országaiban. 

Számtalan lehetőség kínálkozik akár passzív résztvevőként is a lovak köré épített szabadidő-eltöltésre. Hagyományörző lovasprogramok, várjátékok, vagy lovasversenyek remek szórakozást kínálnak minden korosztály számára. Egy-egy ménes megtekintése, vagy a külföldiek körében népszerű pusztai lovasbemutatók a hazai turisták körében is kedveltek. Lovaskultúránk bemutása a rendezvényeken keresztül nemcsak megismerteti a látogatókat lovashagyományainkkal, de népszerűsíti is a lovassportot.

A lovaglás az egyik legszebb szívet-lelket felüdítő terepsport. Abban különbözik dönten a többi sportágtól, hogy eszköze és sporttársa is élő, gondolkodó lény – a ló. Egyre többen tanulnak lovagolni, és országszerte nő a hobbyló-tartók száma. Lovasiskolák, lovasklubok várják az érdeklődőket. Itt a bértartás mellett a lovasoktatás, iskola-rendszerű lovaglás, versenyre való felkészítés, tereplovaglási lehetőséggel foglalkoznak. A lovasudvarokban a lóápolás, lótartás rejtelmeibe is betekinthetünk. A nyári hónapokban a lovardák nyári lovastáborokat szerveznek.

A lótulajdonosok, vagy a lovaglás szerelmesei szabadidejük nagy részét a lovardában töltik. A lótartás folyamatos gondozást jelent. A lovardai fizetett szolgáltatások mellett (takarítás, etetés, stb) a lovakat renszeresen ápolni, és lovagolni kell. 

Lovaglás néhány válfaja

· Díjlovaglás

· Díjugratás

· Military

· Tereplovaglás, lovastúra

· Lovastorna (voltizs)

· Kocsikázás, fogathajtás

Lovasturizmus

Magyarország természeti adottságai korlátlan lehetőséget kínálnak a lovaglásra. A táj alkalmas lovaglásra, lovastúrára, az időjárás kora tavasztól késő őszig kedvező, de hóban is lehet lovagolni. Az igazi lovasok általában évszatól függetlenül, rendszeresen járnak lovagolni.

Az aktív szabadidő-eltöltés kiváló módja a természetbe való kilovagolás. Tereplovaglás során a természetjárás különleges élményét élhetjük át.  A lovaglás megtestesíti a szabadságot, kikapcsol a hétköznapokból. A lovak közelsége energiával és szeretettel ajándékozza meg az embert. Igazi élményt nyújt. 

A tereplovaglás általában csoportos, szervezett formában történik. Lovasiskolák, vagy lovasudvarok szervezésében. Falusi turizmus egyik lehetséges kínálati eleme.

A lovastúra hosszabb, akár többnapos lovaskirándulást jelent. Csillagtúra, vagy vándortúra formában a lovasok igazi természetközeli kikapcsolódáson vesznek részt.

A lovaglás különleges csúcsélménye a lovasvadászat. A lovagláshoz kapcsolódó ritka tevékenység a lovas solymászat, a lovas agarászat, lovas íjászat.

Magyarország fogathajtói hagyománya mellett nem csoda, hogy népszerű szolgáltatás a kocsikázás. Ellentétben a lovaglással nem kell tudni hozzá lovagolni, így szélesebb rétegek vehetik igénybe. A sétakocsizás (télen szánozás) kedvelt vidéki programajánlat országszerte.

A lovasturizmus népszerűsítésére a „Zöld út 2007” turisztikai program keretében „nyitott lovardák” címmel, több helyszínen ingyenes lovaglási lehetőség keretében ismerkedhetnek az érdeklődők a lovaglással. Több lovasiskola is bekapcsolódott ebbe a lovaglást népszerűsítő országos marketingakcióba.

8. VÍZI ÉS VIZEK MENTI TURIZMUS, WELLNESS

Víziturizmus olyan szabadidős tevékenység, amelyet vízben, vizen, vizparton végeznek. Magyarország vizek nyújtotta lehetőségei igen szélesek. Ugyan tengerpartunk nincs, és sebes folyású hegyi patakok sincsenek, de mind  felszíni vizeink (tavak, folyók, patakok) mind a felszín alatti vizeink bőséges lehetőséget kínálnak.

A magyarországi víziturizmus fejlődését a vízisportok népszerűsödése segítette. A vízijárművek szabadidő-eltöltésre való használata az üdülőhelyek környékén vált jellemzővé. A két világháború között a cserkészmozgalom beindulásával kezdődött a vízitúrázás népszerűvé válása.

A gyógy- és wellnessturizmus, gyógyvizeinkre épülő turisztikai szolgáltatások bővülésével egyre több élményfürdő, vízparti létesítmény várja a kikapcsolódni vágyókat. A korábban is népszerű fürdőkultúra, mint a szabadidő-eltöltés egyik lehetséges módja a wellness térhódításával egyre többeket a vízhez kapcsolódó aktív és passzív pihenésre csábít. A víziturizmus erős szezonalitását a fürdőkultúra-wellness jól kiegyenlítheti. A gyógyvízre épült szolgáltatások egész évben igénybevehetők.

Víziturizmus formái

7.1. Fürdőturizmus

· Vízparti üdülés – szabadidő a vízparton:

A meleg nyári hónapok tömegesen csábítják az embereket a vizek partjára. Sekély tavaink hamar felmelegszenek, de folyóvizeink is alkalmasak a fürdésre. A víz melletti pihenés, napozás, fürdőzés, játék a szabadidő-eltöltés kedvelt formái. Sokan utaznak akár egy-egy napra is a Balatonra, vagy más vizeink mellé, hogy élvezzék a víz kellemes hűsítő hatását. Ezért népszerűek a vízparti üdülőhelyek, és ezért van többeknek itt nyaralója.

· Wellness

A vízben tartózkodásnak különböző céljai vannak. Gyógyulás, egészségmegőrzés céljából a termálvizek turizmusa külön idgenforgalmi infrastruktúrát hozott létre. Az egészség, a jó közérzet fenntartása a wellness népszerűségét hívta életre. A fürdőzés a víz jótékony hatásáért van, amelyhez a passzív vízben tartózkodás mellett sok aktív foglalkozás társulhat. A termálvizekre épült élményfürdők a családi kikapcsolódások népszerű módját kínálják országszerte. 

7.2. Vízitúrázás 

Leggyakoribb vízitúrázási eszközök hazánkban a kajak és a kenu. Vizeink különösen alkalmasak a kirándulásnak erre a módjára. Kisebb-nagyobb tavaink, lassú folyású folyóink, holtágak kínálják a természet kincseit. A vízitúrázásra természetvédelmi területeinken, nemzeti parkjainkban több lehetőség kínálkozik. A falusi turizmus keretein belül is ajánlható program. A vízitúrázásba talán a legszélesebb rétegek lennének bevonhatóak. Viszonylag kis ráfordítással, előképzettség nélkül, szinte bármely életkorban végezhető.

Kisebb csoportban, vagy családdal, barátokkal bérelt kajakkal, kenukkal felfedezhetők a nádasok, vizek, vízpartok élővilága. Madárlesre, természetfényképezésre, vagy egyszerűen csónakázásra, evezésre mehetünk. Terészetvédelmi területek szervezett hosszabb-rövidebb vízitúrákat ajánlanak, a félnapostól az egyhetes táborozásig. Sokszor olyan helyekre juthatunk el a vízitúra során, amely egyébként láthatalan a turisták számára. A turizmusban hátrányban levő keleti országrész számára a vízitúrák komoly vonzerőt jelentenek.

7.3. Vízi sportturizmus

Itt a hobbiszinten művelt édesvizeinkhez kapcsolódó sporttevékenységre gondolunk, mint az evezés, kajak-kenu, vagy a vitorlázás. Akik vízparthoz közel laknak, vagy ott van nyaralójuk szívesen hódolnak ezeknek a szabadidő-sportoknak. Társaságok, helyi események kötődnek egy-egy vízisporthoz. A társasági élet, és az aktív szabadidő-eltöltés egyik módját láthatjuk.

A Balatonnál, és most már a Fertő-tavon , a Tisza-tónál is egyre népszerűbb a vitorlázás.  Úgy mondják a vitorlázás életforma. A vitorlázás szerelmesei minden szabadidejüket a vitorlázásnak szentelik a vitorlásszezonban. 

A természet megóvásának érdekében Magyarországon az olyan vízisportok, amelyek erősen környezetszennyezőek csak korlátozottan végezhetők (pl. motorcsónak, jetski, vízisí).

7.4. Vízi kalandturizmus

Ide tartoznak a természet erővel szembeni megmérettetést, ugyanakkor a természeti környezet felfedezését célzó vízisportok. Itt említeném az egyre többek érdeklődését felkeltő vadvízi evezést, búvárkodást. Ezek a főleg fiatalok körében népszerű programok jó fizikai felkészültséget igényelnek. Hazánkban nincs számottevő lehetőség kipróbálásukra.

9. KERÉKPÁROZÁS

A kerékpározás nemcsak a közlekedés ismét kedvelt módja, hanem egészségi szempontból is felbecsülhetetlen szolgáltot tesz a nagyváros egészségtelen légkörében élő embernek. Természetesen a városokban is vannak kerékpárutak, és komoly erőfeszítések történnek a kerékpáros közlekedés feltételeinek megteremtésére, de ez semmiképp nem tekinthető szabadidős tevékenységnek.

A szabadidős kerékpározás a város zöld területein, vagy városon kívül zajlik. A kerékpározás egészséges mozgás. Kitűnő szabadidő-sport. A fizikai aktív rekreáció egyik népszerű módja. Élettani oldalát vizsgálva olyan izommunka, mely a testnek csaknem egész izomrendszerét igénybe veszi. Attól függően, hogy milyen intenzitással, és milyen terepen, mennyit tekerünk különböző szinten végezhető. 

A legtöbb ember ülőmunkát végez, de a mozgáshiányos életmód általános foglalkozástól, és életkortól függetlenül. Amikor a szabadba, és a mozgásra vágyunk a kerékpár sokak számára elérhető lehetőség. A természetjárás és kerékpározás együttesen különlegesen nagy élmény lehet. 

Igényeinktől függően egyszerűen csak felpattanhatunk a kerékpárra, és máris élvezhetjük a mozgás nyújtotta kikapcsolódást. Számtalan lehetőség kínálkozik egy kis kerékpározásra. Rövidebb-hosszabb szervezett kerékpártúrákon is részt vehetünk. Országúti kerékpártúrák, kerékpárutakon szervezett, vagy terepkerékpár-túra egyaránt van a kínálatban. 

Hazánk domborzati és éghajlati viszonyai kedvezőek a kerékpározáshoz. Vidéki szállodák, szálláshelyek, falusi turizmus szolgáltatásaiban megtalálhatjuk a kerékpárkölcsönzést. Kerékpárral felfedezhetjük a környéket, barangolhatunk a vidéken. 

10. VADÁSZAT

„A vadászat: vadűzés, és erdőzúgás. De több erdőzúgás!...”

A vadászat az ember legősibb tevékenysége. Az emberiség egész történelmét végigkíséri az egész földgolyón. Az idők során szerepe sokat változott. Az évezredek alatt a vadászat az életfenntartási feladatát felváltották a természetközeliséghez, kikapcsolódáshoz, szórakozáshoz, társadalmi élethez köthető tartalmak. Ma a szabadidő-eltöltés egyik formája. A hivatásos vadászok mellett sokan hódolnak szabadidejükben vadászszenvedélyüknek. 

A vadászt elsősorban a természet szeretete viszi ki a természetbe. Aki nem tud örülni a természet apró csodáinak és csalódást érez, ha vadászata nem hoz terítékre vadat, az soha nem lesz igazi vadász.

A vadászat vadászvizsgához, érvényes vadászigazolványhoz (vadászjegy) kötött tevékenység. A vadászat vadászterületen folyik, és különböző vadászidényekre tagolódik. Bár késő tavasszal, és nyáron is lehet bizonyos vadakra vadászni, a fő vadászidény szeptembertől január végéig tart.

A vadászat részletes szabályait törvények rögzítik. A törvényi előírás mellett a vadászat nagy fegyelmet, az írott, és íratlan vadászetika betartását követeli meg. A vadászatnak megvan a maga kultúrája. A vadászetika az állatok tiszteletének és a vadásztársak védelmének és tiszteletének elve. Az egyik legismertebb ezek közül a tiszteletadás az elejtett vadnak, vagy a tilalmi idők betartása.

Magyarországon kiváló vadászterületek vannak. Vadban gazdag állomány található több helyen szerte az országban. A vadászterületek egyik speciális fajtája a vadaskert. Vadaskert a vadászat céljából tenyészett állatok tartása kerítéssel elzárt vadászterületen.

A vadászatnak különböző formáit, és fajtáit ismerjük. A vadászat lehet egyéni (3 főig), vagy lehet társas. A vadászat lehet nagyvad, vagy apróvad vadászata.

Magyarországon gyakrabban előforduló vadászható nagyvadak:

· Szarvas (gímszarvas, dámvad)

· Őz

· Vaddisznó

· Muflon

Magyarországon gyakrabban előforduló vadászható apróvadak:

· Fácán

· Fogoly

· Szalonka

· Vadkacsa

· Nyúl

Ismeretebb vadászati módok:

· Lesvadászat (leggyakrabban magaslesről)

· Cserkelés (apró lesek sorozata, a vadász „becserkészi, és úgy ejti el a vadat)

· Barkácsolás (kocsival, szánnal megközelítve ejtik el a vadat)

· Hajtás (hajtók, kutyák a vadászok felé terelik a vadat)

· Lovas rókavadászat (a lovaglás és a vadászat csúcsa). Manapság az igazi lovas rókavadászat ritka, inkább a tereplovaglás egyik fajtájaként eljátszák.

Természetvédelem, vadgazdálkodás és vadászat. Ezek a fogalmak nem választhatók el egymástól. Az eredményes természetvédelem alapfeltétele az összehangolt munka, amely a terület vadgazdálkodására is kiterjed. Az, hogy egyes területeken mennyi vadat lehet elejteni vadgazdálkodási terv alapján dől el. A túlzott vadászat ugyanúgy megbontja a természet egyensúlyát, mintha hagyjuk az egyes fajok túlszaporodását. A vadak mezőgazdasági területen okozott kára a vadkár. A vadászat egyik feladata a vadkármentesítés. 

11. HORGÁSZAT

A horgászat a vadászattal egyidős, az ember ősi tevékenysége. Ma a természetben folyó hobby, szabadidő-sport.

Horgászni Magyarországon megközelítőleg 130.000 hektár természetes vízterületen lehet. A horgászok létszámának alakulásából látható, hogy a sporthorgászat iránti érdeklődés először a 1960-as években növekedett meg nagyobb mértékben. Majd a hetvenes évektől kezdődött egy újabb fellendülés, amikor egyre több természetes víz került közvetlenül horgászszervezetek, egyesületek hasznosításába. Természetesen mindehez nagymértékben hozzájárult a szabadidő természetben való kultúrált eltöltése iránti igény, a rekreációs (aktív pihenési, kikapcsolódási) igények növekedése. A közlekedési lehetőségek javulásával a horgászok egyre több távolabbi horgászható vizterületet tudtak felkeresni és ismerték meg azok szépségét, horgászati sajátosságát, vonzerejét, az ott fogható halállományt. A vízekhez irányuló üdülőturizmus és kapcsolódó horgászturizmus is egyre népszerűbb lett. Napjainkban a mindennapi élet ezernyi gondjából százezreknek biztosít teljes kikapcsolódást.

Magyarországon ma a lakosság 3,2%-a horgászik, ezzel az aránnyal az európai középmezőnybe tartozunk. A vizekben igen gazdag országokban - mint például a skandináv országokban - a lakosság több mint 50 %-a horgászik. Angliában és Franciaországban a horgászok száma meghaladja a négy millió főt. A hozzánk hasonló méretű és adottságú országokkal összevetve jó arányt mutat a hazai horgásztársadalom nagysága. Az elmúlt években örvendetesen nő a gyermek horgászok száma és évről-évre egyre több hölgy hódol a horgászat szenvedélyének. 

Magyarországon a horgászatot a halászati-horgászati törvény és kapcsolódó rendeletei szabályozzák. Horgászvizsgához, és érvényes horgászjegyhez kötött a gyakorlása.

Ismertebb Magyarországon horgászható halfajták:

· Ragadozó halak: süllő-fogas, harcsa, csuka

· Növényevő halak: ponty, keszeg, balin, víza

12. TÉLI SPORTOK

Hazánk éghajlata, és földrajza nem mindig kedvez a téli sportoknak. Bár kétségkívül vannak a téli szabadidő-sportoknak hagyományai Magyarországon (balatoni fakutyázás, városligeti korcsolyázás) Európa más országaiban a téli sportoknak sokkal nagyobb kultúrája, és népszerűsége van.

A téli sportokhoz leginkább hideg, és hó kell. Mivel ez a kettő nem mindig áll rendelkezésünkre itthon, és nehezen tervezhető előre, a téli sportok kedvelői gyakran  hóbiztos helyekre külföldre utaznak. Az elmúlt közel két évtizedben a „második”, téli időszakra eső rövidebb szabadság egyre többek számára igénybevehető. Sokan utaznak egy hétre, vagy hosszú hétvégére az Alpokba, vagy a Kárpátokba. Ausztria mellett Olaszország, Szlovénia, Szlovákia, Franciaország a kedvelt uticélok. 

Legnépszerűbb téli sportok

· síelés (lesiklás, sífutás, snowboard)

· szánkózás

· korcsolyázás

Szabadidő-eltöltés lehetőségei Magyarországon a téli sportok nyújtotta lehetőségek tükrében.

A síelés a hó, és a hideg mellett megfelelő infrastruktúrát igényel. Hazánkban is történtek beruházások sífelvonók, pályakarbantartó-gépek, hóágyuk üzemeltetésére. Kedvező időjárás esetén több hazai sípálya várja az érdeklődőket. Egy-egy havas hétvégén több ezren kelnek útra, hogy felkeressék ezeket a hazai terepeket. Bár fejlesztések a legtöbb hazai sípályán történtek, tény, hogy a magyar síterepek továbbra sem lehetnek komoly riválisai az osztrák, francia, olasz vagy szlovák síparadicsomoknak, viszont kezdőknek, vagy rövidebb időtartamra sikerrel szállhatnak be a versenybe.
A magyarországi terepek mellett szólhat, hogy 1-2 óra autózással el lehet érni, így akár egy délutáni programként is választhatóak, ráadásul a kezdők számára is kiváló lehetőséget kínálnak. A helyszínek befogadóképessége ugyanakkor továbbra is korlátozott. A Mátrában Kékestető, Mátraszentistván, Galyatető, a Börzsönyben Nagy-Hideg-hegy, a Pilisben Visegrád és Dobogókő, a Bükkben Bánkút, a Bakonyban pedig Eplény számít a legjelentősebb magyarországi sípályának. 

A természetes jégen való korcsolyázást napjainkban egyre jobban felváltják műjégpályák. A városi környezetben kiválóan működő, sokak számára elérhető, a téli hónapokban méginkább hiányos mozgást nyújtja a korcsolyázás. Akár kiránduláshoz kötötten egy-egy hidegebb téli napon keressük fel valamelyik korcsolyázásra alkalmas tavunkat, akár a legtöbb nagyvárosban található műjégpályát keressük fel kitűnő szórakozás, és egyben testmozgás. Európában Budapesten, a Városligetben található a legnagyobb területű és legtávolabbi múltra visszatekintő összefüggő szabadtéri műjégpálya.

Talán nincs is olyan ember, aki legalább egyszer ne szánkózott volna, amikor leesik a hó. Nemcsak gyerekek, hanem fiatalok, felnőttek kedvelt időtöltése. Szánkózni bárhol lehet. Csak egy havas domboldal kell hozzá, és egy szánkó. 

13. HOBBY

A hobby, vagy korábban „passzió” a szabadidőben végzett, pihenést, kikapcsolódást szolgáló tevékenységek gyűjtőneve.

Hobby érdeklődés és örömszerzés miatt van, nem anyagi eredményekért. Hobby lehet különböző tárgyak gyűjtése, a barkácsolás, a sport és a művelődés is. Tarthatunk kutyát, vagy más állatot. Az elmélyülten végzett hobby során alapos ismeretekre, jártasságra és készségre, tudásra és tapasztalatra tesz szert valaki. (rádióamatőrök)

Ami az egyik embernek hobby, a másik embernek foglalkozás vagy hivatás. Egy számítógépes játéktesztelő hobbiként szerethet főzni, míg egy szakács imádhat számítógépes játékokat játszani. A kertészkedés lehet hobby, de a kertész számára kenyérkereseti forrás. Általánosan fogalmazva, ha valaki egy munkát a rajta keresztül élvezhető szórakozásért és nem a fizetség ellenében végez, akkor azt amatőrnek „szerelemből” vagy hobbiból dolgozónak tekintik, hogy megkülönböztessék a hivatásostól, aki ugyanaz.

III. SZABADIDŐ-ELTÖLTÉS ÉS VENDÉGLÁTÁS

1. A RENDEZVÉNYSZERVEZÉSRŐL RÖVIDEN

A rendezvények virágkorát éljük. Szinte nincs is olyan telelpülés, amely nem mondhat magának kisebb-nagyobb rendezvényt, programot. Gomba mód szaporodnak a fesztiválok, egyre több a családoknak kínált rendezvény, szinte bármihez kapcsolódva országszerte egyre-másra alapítanak hagyományteremtő szándékkal programsorozatot. Rendezvények tárházát tovább bővítik a sportesemények is. Egymás mellett virágzik a nagyszabású, nagy hagyományokra visszatekintő rendezvények, fesztiválok világa, és a kisközösségi, regionális, helyi ünnepek arzenálja. 

Rendezvényszervezési szempontból a rendezvényeket többféleképpen csoportosíthatjuk. Először következzen a rendezvényekről egy rövid szakmai áttekintés.

Rendezvény: Olyan nem üzemszerűen (nem rendszeresen) ismétlődő eseménysorozat, melynek során az emberek meghatározott térben, időben, témakörben közös cselekvést hajtanak végre.

Rendezvénysorozat: Több önállóan szervezett, és lebonyolított rendezvényből áll (időpontban, és/vagy helyszínben elkülönültek), amelyeket komplex témakör és/vagy térségi érdekek kötnek össze. (Pl. millecentenáriumi ünnepségsorozat, vagy országos borhetek.)

Rendezvényszervezés: Előre meghatározott célból (társadalmi, tudományos, kultúrális stb.) adott helyen és időben tartott összejövetellel kapcsolatos összes szervező és összehangoló, lebonyolító munka.

Rendezvényszervező: az a személy (szervezet, jogi személy is lehet), amely magára vállalja a rendezvény szervezését, és lebonyolítását. 

Rendezvények csoportosítása különböző szempontok szerint

1.  szervezettség szintje szerint:

· tervezett

· spontán (rendezvényszervezési szempontból nem értékelhető)

2.  szervezője szerint:

· amatőr

· hivatásos

3.  megrendelő személye szerint:

· magán rendezvények (esküvő)

· vállalati, céges (incentive túra, kiállítás, árubemutató stb)

· állami rendezvények (pl. állami ünnepségek)

· egyéb szervezetek, pl. önkormányzatok, szövetségek, non-profit szervezetek, egyéb társulások, alapítványok stb. rendezvényei

4.  gazdasági célja szerint:

· profitorientált

· non-profit

5.  helyszín szerint:

· zárt térben rendezett

· szabadban rendezett

· kombinált

illetve

· egy helyszínes

· több helyszínes

·  (ágazati) jellege szerint:

· művészeti (Tavaszi Fesztivál)

· tudományos (tetszőleges szakmai pl. Orvoskonferencia)

· társadalmi (márc. 15-i ünnepség)

· közművelődési (könyvkiállítás, és vásár)

· egyházi (körmenet) 

· sport (futóverseny)

· kereskedelmi (árubemutató)

· politikai (tüntetés, pártgyűlés, naggyűlés, megemlékezés, stb.)

· egyéb, ill. több fentiből álló komplex

6.  rendezvény (funkcionális) tartalma szerint:

· kongresszus, konferencia

· koncert

· verseny

· kiállítás, vásár

· naggyűlés

· ünnepi megemlékezés

· bankett, bál, gála

· stb, ill több fentiekből álló komplex

A rendezvények különböző szempontok szerinti csoportosítása nem öncél, hanem a szervezési szempontok összesítése. A szervezés, lebonyolítás során figyelembe veendő szempontokat összegzi. Segítséget nyújt a szervezés- lebonyolítás során.

A rendezvények látogatása, rendezvényeken való részvétel a szabadidő eltöltésének egyik lehetősége. Ezért a szabadidő eltöltés szempontjából is csoportosíthatjuk a rendezvényeket. Az aktív – mozgáshoz, sporthoz, természethez, szabad levegőhöz kapcsolódó – pihenés mellett a másik egyik leggyakoribb szabadidő eltötési lehetőség a rendezvények világához kapcsolódik. Fesztiválok, kulturális rendezvények jelentőségük, és sokaságuk miatt külön fejezetben kerülnek tárgyalásra, míg a sportrendezvények csoportját már az előző fejezetekben érintettük.

A rendezvények másik csoportosítási szempontja a magán ill. vállalati, szervezeti,stb. rendezvények. A magánrendezvények legtöbbjét a családi rendezvények közé soroljuk. 

2. CSALÁDI RENDEZVÉNYEK

Szinte egész életünk, szabadidőnk egy nagy része családi események köré épül. Természetesen ez a család nagyságától, és a családi kötelékek erősségétől függ. Függetlenül attól, hogy egyedülállóak, vagy családosok vagyunk, fiatalok, vagy idősek körbevesznek bennünket a különböző családi események.

A család, ismerősök, barátok körének nagyságától függően, és az esemény jellegét figyelembe véve szervezünk kisebb-nagyobb családi-baráti összejöveteleket. Ilyenkor csakúgy, mint a profi rendezvényszervezők különböző szempontok figyelembevételével szervezzük a rendezvényünket. Az esemény jellege, időpontja, meghívottak köre, anyagi lehetőségeink, és egyéni elképzeléseink fogják meghatározni végül milyen is lesz ünnepségünk. Ilyenkor rendezvényszervezőkké lépünk elő. Más alkalmakkor közreműködők, vagy meghívottak vagyunk.

Sok mindentől függ, hogy milyen keretek között ünneplünk. Ha ezeket a szempontokat összegyűjtjük a rendezvényszervezés általános jellemzőit, szervezési szempontokat, majd ebből a szervezés lépéseit határozhatjuk meg.

Családi rendezvények legtöbbször valamilyen ünnepi alkalomhoz kapcsolódnak (ezalól talán a temetés kivétel, melyet ne nevezzünk ünnepnek). A család – közeli barát – ismerős valamilyen alkalomhoz kapcsolódó köszöntését tartjuk meg. Szinte kivétel nélkül vendéglátás is kapcsolódik hozzá. 

Leggyakrabban előforduló családi rendezvények

Születésnap (születésnapi buli, gyerekzsúr) party

Névnap,

Házassági évforduló, ezüstlakodalom, aranylakodalom

Ballagás

Keresztelő

Eljegyzés

Esküvő

Lakásszentelő

Temetés
Közös jellemzők, szervezési szempontok

Családi rendezvényeink nagyságrendjüket tekintve nagy szórást mutatnak. Általánosságban elmondható, hogy a szűk családi körben, otthon megünnepelt családi események sokkal gyakoribbak. Család nagyságától függően akár minden hétvégére esehet egy-egy kisebb összejövetel. Nagyszabásúbb családi rendezvények ritkábban fordulnak elő. Értelemszerűen ritkábban adódik alkalom esküvőre, kerek évfordulóra, mint névnapra, vagy születésnapra. Esküvők, nagylétszámú vendégségek gyakran kerülnek házon kívül megrendezésre. Ennek egyrészt az az oka, hogy ezzel is hangsúlyozzuk az ünnepi jelleget (a helyszín megválasztása), másrészt több embert tudunk vendégül látni. Ilyenkor a vendéglátóipar, és az idegenforgalom szolgáltatásit vesszük igénybe.

Egyre gyakoribb a hétvégi családi éttermi ebéd, és gyakran ott ünneplik meg valamelyik családtag születésnapját-névnapját. Sokaknak nincs idejük otthon főzni, készülődni, kicsi a lakásuk, mások elegánsabbnak tartják az éttermi ünneplést, és vannak akik egyszerűen kényelmi okokból választják az éttermi szolgáltatásokat. Egy-egy elegánsabb, vagy divatosabb vendéglátóipari egységben elköltött étkezés emelheti az ünnep hangulatát, presztizsértéke lehet. 

Szórakozóhelyeken is egyre gyakrabban találkozhatunk családi-baráti ünneplő társaságokkal.

Családi rendezvényeken a résztvevők általában ismerik, sőt jól ismerik egymást. Nem okoz problémát a kötetlen társalgás. Sok a közös téma, a közös élmény. Az „újonnan érkezők” is könnyen bekapcsolódnak a beszélgetésbe. A résztvevők köre életkor szerint nagyon különböző lehet. (Gyerekektől az idős nagyszülőkig.)

Sokszor a családi események ismétlődő rendszerben zajlanak. A rokonok-barátok tudják a neves családi napok dátumát, és előre érdeklődnek, hogy mely napon lesz a köszöntés. Gyakori, hogy egy összejövetelen megbeszélésre kerül a következő családi találkozó időpontja.

Hagyományok minden családban vannak. Ezek teszik még összetartóbbá a családi közösségeket. Ezért a fejezetben csak az általános szervezési lépéseket összegezzük. A legtöbb családi ünnepet magunk szervezzük, hivatásos rendezvényszervezőt legfeljebb különlegesebb alkalmakkor – esküvő, kerek évforduló, stb. – veszünk igénybe. 

Írásbeli meghívót csak nagyobb családi eseményre készítünk. Ilyenkor ajánlatos az esemény előtt pár hónappal szétküldeni a meghívókat, hiszen akár több száz meghívottat kell értesíteni, és azt szeretnénk, hogy minél többen eljöjjenek. Nagyszabású családi rendezvények, mint pl. az esküvő szervezése, és lebonyolítása komplex feladat. Ha magunkra vállaljuk ezt a munkát a tennivalókról, határidőkről forgatókönyvet, költségvetést készíthetünk. Ahhoz, hogy a családi rendezvényünk gördülékenyen lebonyolódjon rengeteg szervező munkára van szükség.

Szűk körű családi ünnepségek, vagy baráti találkozók időpontját általában telefonon egyeztetjük. Ezek az időpontok leggyakrabban hétvégére esnek. A céges rendezvényekkel szemben a családi-baráti összejöveteleket pétek este, és szombat-vasárnap bonyolítjuk. Míg az üzleti ebédek-vacsorák hétköznapra, a családi közös ebédek-vacsorák hétvégére, és ünnepnapokra esnek.  Ezalól talán a szabadságolási időszak kivétel.

Talán az a legmeghatározóbb, hogy milyen rendezvényről van szó. Az, hogy pl. kinek tartunk születésnapot, esetleg hányadikat, mikor – melyik hónapban – tartjuk már sok mindent meghatároz. A meghívottak körét, az időpontot, az esemény jellegét, sőt talán a helyszínét is befolyásolja az ünnepelt személye.

Például, ha gyerekről van szó  a szombat délutáni időpontot fogjuk előnyben részesíteni. Hívhatunk játszótársakat az óvodából, iskolából. Ekkor a család mellett szülőket és a gyerekeket is vendégül látjuk. Szendvicseket, falatkákat, tortát fogunk kínálni. Az alkoholmentes üdítők kerülnek előtérbe. A gyerekek szórakozására közös játékokat játszhatunk. Jó idő esetén a kertben – telken – nyaralóban is tarthatjuk. Kombinálhatjuk más programmal. (Kirándulás, bowlingozás, korcsolyázás, stb.)

Ezzel ellentétben ha pl. kerek 30-40-50-stb. éves születésnapot ünneplünk pénztárcánknak, és kedvünknek megfelelően már az esti órák, a vacsorával egybekötött zenés-táncos rendezvények (házibuli) is szóba kerülhetnek. Minél több vendéget hívunk, annál valószínűbb, hogy „kinőjük” az otthonunk nyújtotta kereteket. A felkínált ételválaszték a szendvicsektől/falatkáktól a többfogásos vacsoráig terjedhet. Italkínálatban az alkoholos italok is előtérbe kerülnek.

Fenti példán keresztül láthatjuk, hogy szinte végtelen variációt kínálnak még az olyan gyakran ismétlődő alkalmak is, mint egy születésnap. A többi családi rendezvényszervezési szempontjait a hasonlóan végezhetjük el. Rengeteg alkalom, és variáció kínálkozik egy kis közös együttlétre. Szervezéskor családi tradíciókat, hagyományokat, társadalmi szokásokat is figyelembe vesszük, de divatirányzatok, és anyagi lehetőségeink is befolyásolnak bennünket.

3. VENDÉGFOGADÁS ELŐKÉSZÜLETEI

Az ünnep egyfajta öröm. Az örömet pedig szeretjük megosztani másokkal, ezért ünnepi alkalmakra vendégeket hívunk. Azt is szokták mondani, hogy előkészület maga az ünnep. Bár népszerűek a házon kívüli magánrendezvények, leggyakrabban szűk családi-baráti körben otthonunkban ünnepelünk. A vendégeket pedig megkínáljuk „vendégül látjuk”.

Az előző fejezetben jónéhány ünnepi alkalom került felsorolásra. Ezeken kívül, baráti- családi kapcsolataink ápolására, saját szórakozásunkra gyakran hívunk vendéget, esetleg minden különösebb ünnepi alkalom nélkül. Ha meghívásban részesültünk a vendéglátást illik viszonozni.

Ilyenkor jó ételek és italok mellett általában elbeszélgetünk. Akár családi ünnepről akár egyszerű baráti vendégeskedésről van szó a vendégfogadás előkészületei nagyjából megegyeznek.

· Vendégfogadás időpontjának kijelölése

· Vendégek meghívása

· Étel-italkínálat összeállítása

· Étel-italkínálat beszerzése

· Takarítás-dekorálás-terítés, esetleg fűnyírás, vagy éppen hólapátolás

· Sütés – főzés

· Vendéglátók öltözködése

· Vendégek fogadása

· Vendégek szórakoztatása, italkínálás, tálalás

· Vendégek távozása után rendrakás, mosogatás, stb.

Az előkészület lépései nem választhatók el egymástól. Bár általában az itt felsorolt sorrend a jellemző az egyes lépések összefonódnak. Amikor a vendégfogadás időpontját kijelöljük már részben meghatározzuk, hogy milyen étel-italkínálat kerül összeállíásra, hiszen a vendégség időpontja meghatározza azt (ebéd, vacsora, stb.). A vendégkör, és a meghívottak száma szintén befolyásolja a kínálatot, hiszen mással kedveskedünk pl. külföldi ismerőseinknek, más kedvenceik vannak a fiatalabb korosztálynak, vagy szervezési szempont lehet, hogy nagyobb társaság nem tud egy asztalt körbeülni. Még az évszak is meghatározó lehet. Vannak hagyományosan évszakhoz, jeles napokhoz kötődő étel-italfogyasztási szokások. A legismertebb talán a születésnapi torta, de gondolhatunk itt a szilveszteri bóléra, virslire (az emberek több, mint háromnegyede családi, szűk baráti körben otthon ünnepli a Szilvesztert).

Amikor vendégeinket meghívjuk a meghívón, vagy telefonon az alkalom mellett utalunk a vendéglátás módjára is. Vegyünk néhány példát:

.....meghívunk benneteket szombat délutáni kártyapartira.....

...... szombat este vacsorára...

...... vasárnap gyermekünk keresztelőjét követő családi ebédre.....

....... ballagás utáni köszöntésre.....

Természetesen meghívás nem minden részlete derül ki ebből a pár sorból, de az alkalom, ebből következően az öltözködés, a vendéglátás módja, és időtartama is kikövetkeztethető.

Amikor vendéglátók vagyunk nemcsak az ételek-italok megvásárlásával, elkészítésével kell időre elkészülnünk, de környezetünknek, és saját magunknak is a vendéglátás jellegének megfelelően vendégek érkezésére készen kell állnia. Hacsak nem közös sütés-főzésre hívjuk a vendégeket az ételeknek készen, vagy előkészített állapotban, az italoknak behűtve, az asztalnak megterítve illik várni a meghívottakat. Kellemetlen, ha a házigazda még öltözködik, a háziasszony pedig szabadkozik, hogy nem volt ideje fodrászhoz menni, amikor a vendégek megérkeznek.

Ha mindennel időben elkészültünk házigazdának, és vendégnek egyaránt kellemes időtöltés az otthoni vendéglátás.

4. SÜTÉS-FŐZÉS A SZABADBAN

Korunk emberét az urbanizációs ártalmak előli menekülés hajtja a rég elfeledett, de ma is felelveníthető hagyományok felé. A technikai forradalom korszakában élő ember egyre jobban vágyódik vissza a természetbe. Minden lehetőséget megragad, hogy szabadidejét családi, vagy baráti körben a természethez kapcsolódva töltse el. 

Családi és baráti összejöveteleken szeretünk jól étkezni. A kertekben, hétvégi házakban, kempingekbe, kirándulásokon elmaradhatatlanok a közös sütés-főzések, hangulatos szabad téri étkezések.

A társaság tagjai mindenkor nagy érdeklődéssel kísérik a szabadban sütés-főzés, és tálalás műveleteit. Ez a látvány szórakozást, az ételek illata, íze felejthetetlen élményt nyújt. A szabadban étkezésnek különös a varázsa. A természet nyújtotta keret, a szabadtéri tűz, és még számtalan kiegészítő (naplemente, fáklya, lampion, madárcsicsergés) teszi kellemessé, hangulatossá ezeket a programokat.

A szabadban sütés-főzéshez nélkülözhetetlen a tűz. Számos évszázadok óta használt sütő-főző eszközt használunk a szabadban, úgy mint a bográcsokat, nyársakat, rostsütőket, diszkoszsütőket, kemencéket. A régi eszközöket napjainkban kiegészítik a modern összerakható, hordozható kerti- kempingtűzhelyek, grillsütők.

Bogrács

A bogrács szabadtűzi főzőedény. A mai bogrács őse a cserép üst a honfoglaló magyarokkal került a Kárpát medencébe. A bogrács a magyar konyha egyik szinbóluma.

A bográcsban készült – általában magyaros – egytálétel lehetőséget teremt a szabadban való közös étkezésre, ételkészítésre, együttlétre. A bográcstársaság szavunk is utal erre a közösségi szerepére.

A bogrács alakját tekintve kétféle lehet. A gulyásfőző felfelé szélesedő, a halfőző pedig fent szűkebb. Változatos méretben, az asztali, tálalást szolgáló egyszemélyes mérettől kezdve a 4-6 literes átlagos méreten át megtalálhatjuk a 15 – 20 literes óriásokat is.

Családi-baráti nyári összejövetelek egyik slágere a közös bográcsolás. Nagyobb társaságot is könnyedén vendégül láthatunk kiugró költségek nélkül. Számíthatunk rá, hogy a magyar konyha alapételeit (bográcsban könnyen és jól elkészíthetők) mindenki szereti.

Legnépszerűbb bográcsban készíthető egytálételek: 

· Halászlé

· Bográcsgulyás

· Gulyásleves

· Lecsó

· Paprikáskrumli

· Birkapörkölt – egyéb pörköltek

· Pinceparikás /gulyás

· Slambuc

A bográcsba az ételek 2-3 óra alatt készülnek el, ezért a házigazda is könnyen csatlakozhat a tűz körül ülő vendégekhez egy-egy pohár borra, vagy falatkákra, pogácsára. 

Szezonban vidéki vendéglők, csárdák kínálatában is gyakran szerepel a nyílt tűzű bográcsolás. Nyári rendezvények kísérőjeként (búcsú, vásár, stb.) is rendszeresen feltűnnek a bográcsételek.

Nagy népszerűségnek örvendenek a halászlé, és gulyásfőző versenyek. A nyári szezonban országszerte több kerül megrendezésre, ahol a profik mellett a vállakozó kedvű amatőrök is kipróbálhatják főzőtudományukat. Egynapos program keretében nemcsak a régió vonzáskorzetéből több ezren is részvesznek egy-egy nagyszabásúbb bográcsprogramon.

  Bajai halászléfesztivál

          Szolnoki gulyásfesztivál

Nyárs:
Legegyszerűbb a frissen készített fanyárs, amelyet közvetlenül a sütés előtt vágnak. A tartós nyársak fémből készülnek. Az egyszemélyes kis, díszítő nyárstól kezdve, az ökörsütésre is alkalmas nyársig számtalan nyárssal találkozhatunk.

A nyárson sütés legegyszerűbb módja, mikor a nyárs kihegyezett végére felhúzzuk a pecsenyét, és a tűz/parázs fölé tartva szabad kézzel forgatva, megsütjük. Ez a klasszikus „tábori szalonnasütés” még ma is a gyerekek egyik kedvence. 

[image: image34.jpg]



szalonnasütés

A nyárs oly módon is használható, hogy mindkét végét rögzítjük, szabad kézzel, vagy fogantyúval/automatával forgatjuk. Ezzel a módszerrel akár egész állatok is megsüthetők. Manapság az utak mellett találhatunk ilyen nyárssütőket, melyek az éppen sülő étel látványával csalogatják az útonlévőket.

Végül nyársakat grillsütő rácsára is helyezhetünk.

A nyársra izlés szerint kisebb kockákra vágott húsokat, szalonnát, kolbászt, hagymát, zöldséget húzhatunk. 

Legismertebb nyársételeink:

· Saslik/ rablónyárs

· Egészben sütött szárnyasok, birka, malac, ökör.

rablónyárs




ökörsütés

Diszkosz: 

A lezárt diszkoszban 60-90 perc alatt parázs között a húsok, fűszerek, burgonya, zöldségek összesülnek. A diszkosz öntöttvasból, vagy rozsdamentes acélból készülhet. 

Akár recept, akár saját fantáziánk szerint rétegelve helyezzük a diszkoszba a zöldségeket, fűszereket, húsokat. 

vas diszkosz

Rostély/rostsütő/grillrács:

A rostélyt sütéshez használjuk. Helyezhetjük szabad tűz parázsa fölé, de egyre elterjedtebbek az összeállítható grillsütők. Ezekbe általában faszenet teszünk. A húsokat nem tűzön, hanem parázson sütjük, ezért számításba kell vennünk, hogy a parázs elkészültéhez idő kell (esetenként 1 óra is).

A szelet húsokat/halakat előre befűszerezzük, bepácoljuk. Legnépszerűbbek a tarjából, szűzérméből, csirkemellből, pulykamellből eetleg borjúhúsból készült flekkenek. Bátran fűszerezzük a húsokat. A fokhagyma mellett használhatunk friss kerti fűszereket is. 

Halak közül a fogas mellett egyre nagyobb teret hódítanak maguknak az egészben sütött tengei halak. Sóval, borssal, citromfűves fűszerezhetjük őket.

Nyári zöldségeket is grillezhetünk. Cukkínit, padlizsánt, paradicsomot. Salátákkal kínáljuk őket.

grillhús példa

Természetesen a fentieken kívül még több kerti sütő-főző eszközt is ismerünk, de csak a legelterjedtebbeket volt alkalmunk bemutatni.

Italok megválasztása:

Az italok összeállításakor a társaság megoszlásán kívül (gyerekek, autósok, idősek, külföldiek, stb) vegyük figyelembe, hogy milyen ételeket kínálunk. Mivel nyári szezonban történik a vendéglátás számíthatunk arra, hogy a meleg miatt sok ital fog elfogyni. Az ételekhez illő alkoholos italok mellett ne feledkezzünk meg megfelelő mennyiségű ásványvízről, üdítőről.

Magyaros ételek, bográcsételek mellé hazai italsorokat, magyar borokat kínáljunk. Külföldi italokat, koktélokat, borokat inkább a mediterrán jellegű grillételekhez párosítsuk.

Kerti sütés-főzéshez elengedhetetlen a jóidő. Szélvihar, vagy eső könnyen elmoshatja előkészületeinket. Ha időben változtathatunk az időponton természetesen áttehetjük másik alkalomra, de ha már a vendégek megérkeztek, esetleg elkezdődőtt a főzöcskézés a jó hangulat remélhetőleg áthidalja majd a természet okozta problémákat.

Étkezési alkalmak a szabadban

Napszak szerint szabadbani étkezéseket a szokásos módon megkülönböztethetünk: reggeli, ebéd, uzsonna, és vacsora. Vendégek fogadására általában az ebédet, a délutáni órákat, és a vacsorát szoktuk választani. Gyakran egész naposak, késő délelőttől, estig tartanak a gulyás partik. Míg az esti szabadbani étkezések csak a nyár legmelegebb időszakában szokásosak, napközbeni szabadtéri sütést-főzést jó idő esetén tavasztól őszig rendezhetünk.

Alkalom szerint megkülönböztethetünk családi események megrendezését a szabadban, pl. születésnap, névnap, házassági évforduló, keresztelő, stb. Kapcsolódhat az étkezés valamilyen kerti munkához, vagy szürethez, esetleg építkezéshez, mint például házavató, vagy szezonnyitó/ záró (vitorlásszezon-nyitó, nyaralószezon-záró) összejövetel.

A nyár, a hétvége a pihenés időszaka. Kártyázás, vitorlázás, horgászás szintén jó ürügy lehet egy kis közös evés-ivásra. Láthatjuk bármilyen alkalom megfelelő lehet egy kisebb kerti mulatság szervezésére. Asszerint, hogy a hangsúlyt az összejövetel mely részére helyezzük nevezhetjük különbözőképpen szabadtéri rendezvényünket. Az elnevezés során a hagyományos magyar kifejezések mellett megjelennek az angolnyelvű meghatározások is. Gyakran a hétköznapi nyelvben együtt szerepel a kettő.

Bográcsolás - gulyás-party, 

Gyermek zsúr, party, vagy buli

Barbeque – kertigrillezés, sütögetés, stb.

Az ilyen szabadban rendezett – rendszerint délután kezdődő – estébe nyúló társas összejöveteleken a meghívott vendégek szabadon mozognak a kertben, a teraszon és a lakás csatlakozó helységeiben. A háziak kínálják a büféasztalokra felkészített ételeket, italokat. Gyakori, hogy a hideg kínálatot a vendégek előtt készített bográcsban főtt, vagy nyárson, illetve rostélyon sült ínycsiklandozó étlelek követik.

Kirándulás, piknik, kempingezés

Természetesen a sütés-főzés a szabadban nemcsak saját kertünket, telkünket jelenti, hanem kirándulások, kerékpártúrák, vízitúrák, kempingezések étkezésit is.

A piknik a városi ember kedvelt időtöltése. Egy kellemes napon erdei séta, vagy kirándulás közben otthon a magunkkal hozott ételeket, italokat a természetben megpihenve fogyasztjuk el. Más szabadban eltöltött programokhoz – horgászat, vadászat, kerékpározás, tereplovaglás – is szinte mindig kapcsolódik piknik.  Hideg ételek, szendvicsek kerülnek elő a piknik kosárból, de vannak akik tüzet raknak, és a természetben bográcsolnak, vagy sütögetnek. A kiképzett tűzrakóhelyek, a magunkkal vihető kis bográcsok, rostélyok, és az erdőben vágható nyársak mind arra csábítanak, hogy magunk készítette meleg étlet együnk.  

Hobbivá válta a saját présház, borospince. Egyre több magánháznál, szőlősgazdánál vehetünk részt borkóstolón. A borkóstoló összekapcsolható fő étkezéssel, de külön programként is szervezhetünk pincelátogatást. Kiránduláshoz is köthetjük. 

A kempingezés elválaszthatatlan a szabadban történő sütés-főzéstől. Ilyenkor a konyhai eszközök szélesebb tárát vihetjük magunkkal. Az étkezést összecsukható székek- asztalok tehetik kényelmessé. 

5. BORTURIZMUS

A bortermelés és borfogyasztás szervesen kapcsolódik Magyarországhoz. A borhoz kötődő szokások, tradíciók, társadalmi, gazdasági, kulturális értékek beleépültek mindennapjainkba, és hol nagyobb, hol kisebb szerepet töltenek be. 

Hazai borvidékeinken a szőlő-és bortermelésnek több évszázados hagyományai vannak. Neves boraink már a XVIII. századtól eljutottak a tengerentúlra. A magyar bortermelés európai jelentőségét bizonyítja, hogy 1924-ben Párizsban megalakult Nemzetközi Borászati Hivatal alapító tagjaként szerepelt hazánk is. A II. Világháborút követő kb. 50 év nagyüzemi gazdálkodása, kereskedelmi, és fogyasztási szemlélete nem kedvezett a minőségi bortermelésnek, ezért mind a minőségi bortermelés mind a borfogyasztás, a borkultúra visszaesett. Az elmúlt években a minőségi bortermelés rohamosan fejlődik, és ismét a világ élvonalába tudhatjuk a magyar borokat. Megfeszített munka eredményeként lassan a magyar bornak ismét jóhíre van a nagyvilágban.

1. Csongrád

2. Hajós-Baja

3. Kunság

4. Ászár-Neszmély

5. Badacsony

6. Balatonfüred-Csopak

7. Balatonfelvidék

8. Etyek-Buda

9. Mór

10. Pannonhalma

11. Somló

12. Sopron

13. Balatonboglár

14. Pécs

15. Szekszárd

16. Villány

17. Bükkalja

18. Mátra

19. Eger

20. Tokaj

21. Balatonmelléke

22. Tolna

(Borvidékeket ábrázoló térképet az Archimedia Kft készítette)

A bortermelés népszerűsödése mellett a borfogyasztási szokások változását figyelhetjük meg. Egyre több család asztalán jelennek meg a minőségi magyar borokat tartalmazó palackok. Mennyiségében és főleg minőségében pozitív irányba mozdul el a borfogyasztás Magyarországon. 

A borfogyasztási szokások változása magával hozta a borkészítés iránti figyelem, a borkészítéshez, fogyasztáshoz kapcsolódó hagyományok felelevenítése iránti érdeklődés feléledését. Sorra alakulnak a borrendek, egymás után nyílnak a borkóstolót ajánló pincék, a városokban egyre másra nyitnak a borszaküzletek.

A magyar vidék arculatát az ország valamennyi régiójában előfordul a bortermelés. A kedvező földrajzi-éghajlati adottságok kedveznek a szőlőtermesztésnek. Elmondhatjuk, hogy valamennyi hazai borvidékünk bővelkedik műemléki- kézműves, népművészeti, gasztronómiai kínálatban. A szőlő- és bortermelés emlékeit bormúzeumokban tekinthetik meg a turisták. A bor-építészeti-kultúra-vendéglátás hagyományait a hazai borvidékeken a falusi turizmus keretében ismerhetjük meg.

Borturizmus során a borkészítés, fogyasztás, a hozzá kapcsolódó néphagyományok elsődleges célként kerül meghatározásra a turista által. A szervezők által kínált programok a bor köré csoportosulnak. A környék látnivalói, egyéb programok a kínálat kiegészítő elemei lesznek.

A borturizmus elengedhetelen feltétele a hozzá kapcsolódó infrastruktúra megléte. Ebben az esetben a vendégfogadásra kialakított borospincéket, falusi présházakat, fogadókat, szálláshelyeket, vendéglőket értjük.

A borturizmus felkarolását segítő kezdeményezés a más európai országokban is ismert „borutak”. A régiónként láncba fűzhető borospincék, és a hozzájuk kapcsolódó vendéglátóhekyek, idegenforgalmi látnivalók, rendezvények rendszere alkot egy borutat. A régió egy pontjáról indulva megismerhetjük az adott környék jellemző borfajtáit, pincészeteit, úgy hogy közben a környék látnivalóit, és természeti szépségeit is megtekinthetjük. A bortúrák igény szerint 1 napostól több naposig tervezhetőek, területi, vagy tematikus bontásban. A szervezett csoportos autóbuszos pincelátogatás mellett egyre népszerűbbek a családi-baráti kezdeményezésre 1-2 napos szabadidős programként keresett borutak.

A borút komplex turisztikai termék, egyedi kínálattal rendelkezik, szolgáltatásai minősítettek. Szervezett egységben működik, piacra jutását közösségi marketing segíti.

A borutak szervesen kapcsolódnak a borvidékekhez, nagyságuk különböző lehet. Számuk, és a hozzájuk tartozó szolgáltatások száma egyre bővül. Jelenleg a Magyar Borutak Szövetsége 31 magyarországi boregyesülete kínálja szolgáltatásait.

Ászár-Neszmélyi borturisztikai állomások

Badacsonyi Borvidék Borút Egyesület

Balaton-felvidéki Borút Egyesület

Balatonfüred és Környéke Borút Egyesület

Bükkalja Borút Egyesület

Cserszegi fűszeres nemzetközi borút

Csopak Környéki Borút Egyesület

Da Bibere Balaton-felvidéki Borút Egyesület

Dél-Balatoni Borút Egyesület

Duna Borrégió Borút Egyesület

Dörgicse és Környéke Borút Egyesület

Egri Borút Egyesület

Etyeki Borút Egyesület

Kőszeg-Vashegy Borút

Marcali-Hát Borút Egyesület

Mátraaljai Borút Egyesület

Mohács-Bóly Térségi Fehérbor Egyesület

Móri Ezerjó Borút Egyesület

Pannonhalma Sokoróalja Borút

Pécs-Mecseki Borút Egyesület

Rákóczi Borút Egyesület

Somló és Környéke Borút Egyesület, Somlói Borlovag Klub

Soproni Borút Egyesület

Szekszárdi Borvidék Borút Egyesület

Tokajhegyaljai Borút Egyesület

Tolnai Borút Egyesület

Történelmi Borút Egyesület

Velencei Tó Környéki Borút Egyesület

Villány-Siklósi Borút Egyesület

Zalai Borút Egyesület

Zánka-Nivegy-völgyi Borút Egyesület

Dél-Balatoni borvidék települései – példa a Dél-Balatoni Borút Egyesület honlapjáról.

A falusi turizmus, a néphagyományok ápolása el nem választható a borturizmustól. Célcsoportoktól, alkalomtól függően kerülnek tartópillérként, vagy kiegészítő elemként a kínálati palettára.

A borút program az idegenforgalom, a kultúra, és a mezőgazdaság egymásra épülését jelenti.

A borutak mellett, és azok programajánlatában is sok borfogyasztáshoz kapcsolódó rendezvény kerül megszervezésre. Népszerű családi rendezvények az országszerte megrendezésre kerülő szüreti mulatságok, felvonulások. Országszerte több nagy érdeklődésre számot tartó borkiállítást tartanak. Egyre gyakrabban jelennek meg rendezvények kiegészítő kínálataként a borvásárok. Rangos eseménynek számít egy-egy borverseny, vagy borárverés.

 Borfesztivál 2006 (Budai Vár)

A borturizmus az idegenforgalmi kínálat szerves részeként jelenik meg a piacon. Ne felejtsük el, hogy a szabadidőturizmus mellet a hivatásturizmus programkínálatába is jól illeszthető elemről van szó. Egy borkóstoló, félnapos, vagy egynapos bortúra könnyen párosítható a hivatalos programok közé az ország bármely részén. Ilyenkor lehetőséget kapunk, hogy a havatalos céllal hazánkba érkező üzletemberek betekintve a magyar vidék életébe – a magyar borok ízén keresztül – népszerűsítsék hazánkat, és esetleg visszatérő vendégként üdvözölhetük őket családjukkal, barátaikkal. Ez hivatásturizmus szabadidőturizmusra gyakorolt hatásának egyik példája.

6. JÁTÉKOK SZEREPE A SZABADIDŐ-ELTÖLTÉSBEN, ANIMÁCIÓ.

www.honismeretitabor.hu
Az ember játszó lény – homo ludens

A játék
 egész életünket végigkísérő tevékenység. Játszik a gyerek, de játszik a felnőtt is. A játéknak minden életkorban más a szerepe. A játék a gyerek fő tevékenységi formája. Ezen kersztül ismeri meg önmagát, és a körülötte levő világot. 

A játék nem idő kérdése, nem felesleges időtöltés a felnőttek számára sem, a játéknak komoly funkciója van életünkben. A tanulás, a munka során elemésztett energiánk pótlására a pihenés mellett kikapcsolódás, szórakozás nyújt megoldást. A játék a szórakozás egyik formája, így az egészséges életmód eleme.

A játék nem választható el a kultúrától. „A kultúra a játékban játékként kezdődik és bontakozik ki.”
 A játékelméletek a játék különböző oldalát hangsúlyozzák. A játéknak szerepe van a személyiség kibontakozásában, fejlesztésében, a szocializáció
 folyamatában. A játék feszültségcsökkentő, asszimiláló
, felszabadítja az energiákat. Közösségfejlesztő, és egyénfejlesztő egyszerre. Szórakoztat, kikapcsol, és örömet okoz. A játék elve legmarkánsabban a sportokban felfedezhető fel.

6.1. Az animáció fogalma: az animáció ösztönzés közös cselekvésre

Az animáció szó latin eredetű. Animo: éltet, feltüzel szótőre vezethető vissza. Kicsit bővebben azt jelenti, hogy valakik egy közösséget valamilyen tevékenységre aktivizálják, lelkesítik, buzdítják, bátorítják, bíztatják. Az animáció szó a magyar nyelvben elsősorban a rajzfilmekből ismerős: az animációs filmen a rajzok, az élettelen tárgyak mozgásba lendülnek, életre kelnek. A pedagógiában a gyermekek és fiatalok iskolán kívüli szabadidős foglalkoztatását értik a játékon, a felnőttképzésben a résztvevők öntevékenységén és együttműködésén alapuló módszerek jelzőjeként szokták alkalmazni. Kulturális területen alkalmazva: lelket önteni egy közösségbe, ezáltal aktivitást előidézni. 

Az animáció újabban a szabadidő ipar kulcsfogalma lett. Az idegenforgalomban hatásos eljárást és módszert értünk rajta, amelyet – más egyéb szempontok mellett – a vendég élményszerzése céljából alkalmazunk. Az animáció bátorítás a szabadidőben, vagy az üdülés során felkínált programok igénybevételére.

Az animáció tehát közös cselekvésre ösztönzés a szabadidőben történő élmény-szerzésre. Az animáció azzal, hogy befolyásolja a szabadidő eltöltés tartalmát és formáit közvetlenül vagy közvetve társadalmi funkciót lát el.

Szabadidő szervezés szempontjából megkülönböztethetjük, amikor a szabadidős program választása az animációs kínálat köré csoportosul, más esetben csak kiegészíti, kísérőelemként tartalmazza. Az animáció a program tartópillére, vagy kiegészítő eleme. Pl.: Azért megyünk el a Mesterségek Ünnepére, mert kézműves foglalkozásokat, családi és gyerekprogramokat keresünk a hétvére, vagy a kirakodóvásárt szeretnénk megtekinteni, és „elcsábulunk” az aktív programokon való részvételre. Bowlingozni indulunk, vagy a sörözőben kedvet kapunk a bowlingozáshoz. Természetesen a kettő nem választható el egy határozott vonallal egymástól. 

Szabadidő ismereteken belül, amikor valamilyen aktív, közösségi, szervezett animációról beszélünk, akkor a hagyományörző fesztiválok, kézműves foglalkozások, vagy éppen művelődési házak családoknak ajánlott hétvégi, ünnepnapokhoz kapcsolódó kínálatából választunk. Ezekről bővebben szóltunk a fesztiválok, és a hagyományok tárgyalásával foglalkozó fejezetekben. Az üdülőhelyi animáció a szabadidő szervezés külön tantárgya.

Itt kell felhívni a figyelmet arra, hogy az animációs programok nagy része a gyerekeken keresztül közelít a családok felé. A családos emberek túlnyomó többsége – csakúgy, mint az éves szabadságát – a gyerekei, unokái köré szervezi. Az az állítás, hogy „a felnőtt is jólérzi magát, ha a gyerekek jól szórakoznak” a hétvégi programokra is igaz. A foglalkozások alatt – csakúgy, mint az üdülőhelyi animáció idején – a felnőttek vagy bekapcsolódnak, vagy a kapcsolódó kínálatból érdeklődésüknek megfelelőek felé fordulhatnak. A családokra is közösségfejlesztő hatású a közös animáció. Olyan programokra látogatunk el együtt, vagy olyan dolgokat csinálunk együtt, amelyeket szervezés hiányában egyedül nem tudnánk megvalósítani. 

Az animáció központi elemei: a játék, a közös élmény, és a társas együttlét igénye.

Ezek természetesen nemcsak a szakemberek által szervezett és lebonyolított animációs programokon valósulnak meg. Beszélhetünk hétköznapi keretek között megvalósuló, saját magunk által szervezett animációról is. Ilyenkor kevésbé használjuk a hivatalos animáció kifejezést. Jobban illik rá a játék megfogalmazás.

Amikor családi, vagy baráti összejövetelket tervezünk főleg, ha gyerekek állnak a középpontban programunk része lesz valamilyen közös játék. Ha gyerekzsúrt, születésnapot, vagy kerti mulatságot szervezünk, ahol több gyerek van fellép a szervezett játék iránti igény. Manapság már léteznek ilyen akalmakra igénybe vehető szolgáltatások (bohóc, bűvész, arcfestés, ugrálóvár, stb.), de készülhetnek a házigazdák számháborúval, csapatjátékkal, társasjátékkal a kisebbek szórakoztatására. Amikor a játékokat tervezzük figyelembe vesszük, hogy télen, nyáron, szabadban, vagy szobában, és milyen korosztály számára, milyen alkalomból  állítjuk össze a programot.

www.fotobara.hu
Az ember társas és társasági lény. Ennek egyik legkötetlenebb megvalósulása a szabadidő alatti társas kapcsolatok alakulása. A társasági élet a szabadidő eltöltés motívumainak egyike. A társas együttlét egyik módja a közös játék. Ez lehet sporthoz kapcsolódó, vagy szórakoztató játék. A TV, video, számítógép világa napjainkban háttérbe szorította ezeket az aktív játékos programokat. Egyre ritkábbak a kártyaösszejövetelek, vagy sakkpartik. Bár itt megjegyezném, hogy a gyerekek és a fiatalok szívesen szerveznek „számítógépezés” köré maguknak csoportos programot. Ilyenkor egymást látogatva – esetleg internet kávézóban – számítógépes játékokat játszanak, vagy együtt szörföznek az interneten. A kettősség jegyében ugyanakkor korábban kevésbé elterjedt játékok váltak divatossá. A hagyományos üdülőhelyi lengőtekét felváltotta a bowling, egyre-másra nyílnak a billiárdszalonok. Sörözőkben, strandokon változatlanul népszerű a cso-cso.

Csakúgy, mint a „profi” animációnál az otthoni vendégfogadás során előkerülő játékok is állhatnak a programszervezés középpontjában, vagy kiegészítők lehetnek. 

Összefoglalva elmondhatjuk, hogy akár házon belüli játékról, akár szervezett programhoz kapcsolódó animációról van szó lehet a szabadidő szervezés alappilére, vagy kiegészítő eleme. 

Szervezési szempontok

Korcsoportok:

· gyerekek/tinédzserek

· felnőttek

· idősek

Animáció fajtái:

· Sportanimáció

· Játékanimáció

· Szórakoztatás

Animáció területei:

· passzív pihenés 

· mozgás, és sport 

· társasági együttlét, szórakozás

· kalandok átélése

· tanulás, ismeretek szerzése, ismeretlen dolgok felfedezése  

IV. KULTÚRA ÉS SZABADIDŐ

1. KULTÚRÁLIS KÍNÁLAT

A fizikai rekreáció áttekintése után a szellemi rekreáció (kikapcsolódás, szórakozás) lehetőségeit mutatjuk be. A kultúrális és társadalmi élet nyújtotta szabadidős programlehetőségek ismertetésével foglalkozik a következő két fejezet. 

www.festvalcity.hu
Kultúra

A kultúra az emberré válás része, az emberi lét szerves része. A kultúra szavunk jelentését latin gyökerekre vezethetjük vissza, valamiféle művelést, gondozást, ápolást, gondoskodást jelent. Cicero (i.e. 106-43)  egyik művében már a lélek művelésével kapcsolatban használja. A „cultura” a XV. századtól az európai nyelvekben is megjelenik az elme kiműveléséhez tapadt jelentéssel. Egyrészt az antik művelés értelmet tovább szélesítve a nevelés, művelődés jelentéskörre, másrészt az egyéntől elvonatkoztatava társadalmi csoportokra, társadalomra vonatkoztatva értjük. A kultúra társadalmi jellegű fogalom. Összefoglalva az emberiség által létrehozott szellemi és anyagi javak összessége.

A kultúra nem „luxuscikk”, ami jó, ha van, de nélküle is megvagyunk, hanem az emberi élet része. A kultúrának, a kultúrális aktivitásnak a társadalmi ember létmódjában fontos szerepe van. Elsőrendű funkciója, hogy az embereket összekösse.

Kultúra szintjei

· Javak, képződmények, 

· Értékek, ideológiák, vallások, normák, eszmék

A kultúra korántsem csak épületekből, műalkotásokból, zenéből, hagyományokból és ismeretekből áll, hanem jelentős részben értékekből, normákból, szabályokból, modellekből. Minél bonyolultabb egy társadalom, annál összetettebbek az építőelemei.

A kultúrális fogyasztás

A fogyasztói társadalomban az emberek a kultúra fogyasztóivá is válnak. A kultúrális javak fogyasztásának magyarországi vizsgálatakor a a ’80-as években a társadalmat 4 szociokultúrális csoportra osztva vizsgálták.

	Passzív: semmilyen kulturális tevékenység iránt sem érdeklődik. Legfeljebb TV-t néznek.
	35%

	Kapaszkodó rekreációs típus: elfogadják a kultúrát, de nincsenek különösebb igényeik.
	24%

	Nyitott felhalmozó típus: igénylik a kultúrát, de nem az értékei szerint.
	25%

	Minőségi kultúrára nyitott. Tudatosan választó.
	15%

	Összesen, az egész lakosság
	100%


A 80-as évek óta eltelt közel két évtizedben a kultúra iránt érdeklődő réteg nagyjából nem változott. A baj az, hogy ez a 15% adja a kultúrára fogékony réteget. Szinte csak ők járnak színházba, hangversenyre. Az alsó, és a középső rétegek aránya a társadalom kárára eltolódott. A passzív típust több réteg is képviseli, és ez a réteg növekedett az elmúlt időszakban. Az otthonülők, könyvet olvasók egy része régebben eljárt rendszeresen, de ma már ezt anyagi okokból nem teheti meg. A fiatalok viszonylag rendszeresen járnak moziba, koncertre, és valamelyest nőtt az olvasási kedv, a továbbképzés, nyelvtanulás szerepe. Azonban jelentős kultúrális különbségek mutatkoznak rétegenként, korosztályonként és régiónként. A sokoldalú információszerzési lehetőségek (média, internet) nem eredményezték a társadalom nagyobb érdeklődését a kultúra sokféle megjelenési formája, és terméke iránt.

Az egyéni és társadalmi értékrendszer kifejlesztésében nagy szerepe van az esztétikai termékeknek, a könyvenek, a mozinak, a színháznak, a festményeknek, a zenének, és nem utolsó sorban a médiának.

A kultúrális fogyasztás szempontjából kiemelkedő szerepe van a gyermekkori szocializációnak
, a szülői család praxisának, értékeinek. Ezzel párhuzamosan a kultúrális javakra fordított összeg és a jövedelmi viszonyok közötti összefüggés is kimutatható. 

A kultúrális intézmények, a kultúra „fogyasztásának” adatai az elmúlt 16 év tükrében:

	Év
	A kiadott könyvek
	Települési könyvtár
	1000 lakosra jutó

	
	száma
	példány- száma, ezer db
	könyvtárak könyvállo-mánya, ezer

egység
	beiratko-zott olvasó, ezer
	mozi-láto-gató
	színház-láto-gató
	hangverseny- láto-gató
	múzeum-látogató

	1990
	7.464
	113.112
	51.608
	1.856
	3.495
	482
	72
	1.349

	1991
	7.210
	91.406
	50.364
	1.764
	2.099
	493
	58
	1.150

	1992
	7.629
	80.988
	49.625
	1.646
	1.475
	460
	56
	980

	1993
	8.458
	78.076
	49.102
	1.609
	1.440
	429
	50
	907

	1994
	9.383
	70.291
	47.858
	1.584
	1.551
	404
	49
	1.035

	1995
	8.749
	62.984
	47.128
	1.520
	1.373
	398
	45
	886

	1996
	8.835
	51.929
	46.269
	1.444
	1.304
	382
	44
	970

	1997
	8.911
	45.738
	45.966
	1.430
	1.632
	401
	37
	933

	1998
	10.626
	47.046
	46.905
	1.445
	1.438
	407
	39
	990

	1999
	9.731
	44.652
	46.355
	1.461
	1.398
	399
	41
	965

	2000
	8.986
	35.246
	46.475
	1.441
	1.426
	393
	42
	987

	2001
	8.837
	32.615
	46.598
	1.455
	1.543
	383
	44
	947

	2002
	9.990
	45.502
	44.907
	1.425
	1.504
	409
	48
	962

	2003
	9.204
	32.627
	45.031
	1.487
	1.348
	414
	46
	1.019

	2004
	11.211
	32.035
	45.058
	1.452
	1.346
	432
	45
	1.137

	2005
	12.898
	40.974
	45.048
	1.454
	1.199
	437
	50
	1.139

	2006
	11.377
	38.281
	..
	..
	..
	..
	..
	..


Forrás: KSH 2006

Kultúraközvetítő intézmények – kultúrális paletta

Itt az otthonon kívüli kultúrális intézményeket, az ehhez kapcsolódó programlehetőségeket ismertetjük.

www.festivalcity.hu
· Színházak (színházi előadás, opera, balett)

A színházi előadások elérési lehetősége a falusi lakosok és a városiak többsége hátrányára településtípusonként differenciált. Sok városban nincs állandó társulattal működő színház. Így a színházba járás a jegyáron kívül közlekedési költségeket is feltételez.

Hazánkban 2005-ben nagyságrendileg 50 színház működött, ebből a főváros, és a vidéki városok osztoznak fele-fele arányban.. Egy-egy színházhoz több műfajcsoporthoz tartozó társulat is kapcsolódhat, így működik több kamaraszínház, stúdió. Ennek eredményeként a játszási helyek száma 1990-hez képest megduplázódott.

Az előadások számát kisebb hullámzás jellemzi. Kb. 12 ezer körül van az évente megtartott előadások száma.A színházi műfajok közül a könnyebb, zenés darabok irányába tolódik el a kínálat.

A rendszeres színházlátogatók az előadásokra bérletet vásárolnak. Az előadások 30 – 60 %-a bérletes előadás.

A színházi évadok szünetében rendszeresen rendeznek szabadtéri játékokat. A műsoron lévő darabok jelentős része színházi előadás, de műsorra kerülnek komoly – és könnyűzenei darabok is. A szabadtéri színházi jellegű rendezvénysorozatok száma évente nő, ezek gyakran fesztiválok keretében kerülnek bemutatásra.

· Múzeumok, kiállítások

Magyarországon majdnem minden városban, és sok községben található múzeum. Az utóbbi években az intézményi hálózat bővült, illetve a múzeumokban tartott rendezvények száma megsokszorozódott. Időszaki kiállítsokkal, és hozzájuk kapcsolódó rendezvényekkel keltik fel az érdeklődést a szervezők. Megjelent a vállakozói szemlélet, felismerték a tervezés és a programközpontú szolgáltatások fontosságát. A múzeumi kínálat újszerű bemutatása – interaktív kiállítások – kapcsolódó rendezvények szélesítik a célközönséget, és változatosságukkal a múzeumok, kiállítások állandó látogatói körét bővítik. 

A múzeumok és az ott rendezett kiállítások látogatottsága az elmúlt évben megközelítette az 1990-es adatokat. Ez a rendszerváltozás utáni időszakhoz képest emelkedést mutat. Köszönhető ez a nagyszabású nagy érdeklődésre számottartó rendezvényeknek, mint pl. a 400 év francia festészete, a négy évszázad spanyol festészete, az impresszionistákat bemutató kiállítás, vagy a Van Gogh kiállítás. Ezek a különleges, időszakos kiállítások több százezer látogatót vonzanak. Ezek közül a magyar Nemzeti Galériában megtekinthető Munkácsy Mihály a nagyvilágban kiállítás – melyet vándorkiállítás egészített ki – volt 2005-ben a legnépszerűbb .

A Múzeumok éjszakája
 kezdeményezés szintén a múzeumok látogatottságának növelését célozza. A múzeumlátogatás kultúrális kalandozássá varázsolásával érdekesebbé válik, az ingyenes belépési lehetőség szélesebb tömegek bevonására ad lehetőséget. 

[image: image50.png]2. Mizewmok,

Bﬁkﬂ

· Hangversenyek

A hangversenyek látogatottsága az elmúlt években erős visszaesést követően emelkedett. Itt is ugyanazokat a tendenciákat figyelhetjük meg, mint a kultúra más területein. 

A magyar zenei élet méltán híres európaszerte. Zenekaraink külföldi koncertturnéjaik mellett számos előadást tartanak itthon is. Híres külföldi zenekarok, énekesek vendégszereplésit hallgathatjuk. A Zeneakadémia, a Nemzeti Koncertterem előadásai legtöbbször teltházasak. Csakúgy, mint a színházak esetében népszerűek a koncertbérletek. A komolyzenei hangversenyek a fesztiválok egyik tartópillérei. 

· Mozik

A közösségi művelődés viszonylag széles körben elérhető és érdeklődésre számottartó intézményei a mozik. A mozilátogatottság változásaival részletesen foglalkoztunk a történeti áttekintés során. A multiplex mozik megjelenésével is emelkedni látszi a mozik népszerűsége. A mozilátogatók nagy többségét a fiatalok adják. Megfigyelhetjük a mozi és a bevásárlóközpont kapcsolódását.

· Művelődési házak

A kulturális intézmények közül legnagyobb közönsége a művelődési házaknak van, a lakosság több mint fele legalább egyszer megfordul egy év során valamelyik művelődési házban. Programjait a különböző társadalmi csoportok veszik igénybe .A művelődési házak közönsége a legheterogénebb és ez az egyedüli kultúraközvetitő intézmény típus, melyet a vidékiek nagyobb arányban látogatnak, mint a fővárosiak. A művelődési házak sokféle programot ajánlanak. Színházi előadások, hangversenyek, tanfolyamok, előadások,  délutáni elfoglaltságok – szakkörök, önképzőkörök, torna és táncórák, nyugdíjasklub, kismama-börze – egyéb kultúrális műsorok, fesztiválok, családi programok, politikai fórumok  stb. A művelődési házak a helyi közösség (falu, kerület, város) kultúrális, információ-átadó, szórakoztató és közösségteremtő-szervező szerepét töltik be.

A fogyasztói társadalom a kultúrális tömegtermék kategóriáját is kifejlesztette. Ezek egyik helyszíne a bevásárló- és szórakozóközpont. A bevásárló-központok ugyanúgy a kultúra megjelenési formái, mint a hagyományos piacok, egyfajta gazdasági-kultúrális egységet alkotnak. Legtöbbször negatív álláspontok alakulnak ki a „plázázásról”. A fogyasztás és a szórakozás össze-kapcsolódásának legszembetűnőbb példája, amikor a vásárlásra ösztönzés és a kikapcsolódás találkozik. Sokak élete a munkahely – otthon – bevásárlóközpont háromszögben zajlik. Szinte az egyetlen hely ahonnan élményeiket gyűjtik. Sok fiatal számára a közösségi élet színtere. A korábban bemutatott társadalmi folyamatok tükre.

· Műemlékek, építészeti alkotások

Nem lehet teljes a kultúrális kínálat bemutatása a műemlékek, építészeti alkotások említése nélkül. Magyarország gazdag műemlékekben. Szinte nincs az országnak olyan szeglete, ahol ne bukkannánk valamilyen nevezetességre.

Egy városi séta is egyfajta barangolás az építészeti alkotások világában, de falumúzeum, tájház, néprajzi múzeum megtekintését is ide sorolhatjuk. Nem mindig válik külön a múzeum fogalma az építészeti emléktől. Sok kastély, vagy más épület egyben műemlék és múzeum is.

Városlátogatások, kirándulások során várkat, kastélyokat, épületeket keresünk fel. Akár úticélként, akár kiegészítő programként jelenik meg a szabadidő eltöltésben a fizikai és szellemi rekreáció összekapcsolódását figyelhetjük meg. 

Csesznek vára a Bakonyban

www.civertan.hu/varkonyvek.htm
Rendezvények, fesztiválok sokasága kapcsolódik az építészeti emlékek köré. Gondoljunk a Visegrádi várjátékokra, a Keszthelyi Helikon Fesztiválra, vagy a Szentendrei Skanzenben megrendezésre kerülő Márton napi liba és borfesztiválra. A kultúra egyes ágai közötti kapcsolat egyik példája, amikor a rendezvényeket valamilyen műemlék köré csoportosítják. (építészet, műemlékek és zene, hagyományok, színház kapcsolódása). Zenei fesztiválok, hagyományörző rendezvények, családi programok zajlanak itt. 

2. FESZTIVÁLOK ÉS RENDEZVÉNYEK

A fesztivál
 latin eredetű szó, ünnepi játékokat, ünnepi előadássorozatot jelent. Mint a nevében is benne van ünnepi jelleg kapcsolódik már az elnevezéséhez, ezzel is utalva arra, hogy a hétköznapokból való kikapcsolódás élményét hordja magában. Ezzel a szabadidőbeni vágyaink egyikét – a hétköznapoktól való különbözőséget – valamilyen kultúrális élménnyel összekapcsolódva teljesíti. Értékesebb az a program, amely, amely a szórakozás és művelődés egységének jegyében gazdag tájékozódási lehetőséget kínál múltban és jelenben egyaránt.

A fesztiválok eredetét az ember közösségi létének köszönhetjük. A találkozás iránti vágy, a közösségi élethez való vonzódás, a közös érdeklődés kapcsolja össze a fesztiválok közönségét.

Ezért a fesztiválok igen fontos szerepet töltenek be a szabadidő eltöltésében, hiszen remek keretét adják mind a közösségi együttlétnek, mind a művészeti élményekhez való hozzáférésnek. Erősségüket, nagy vonzerejüket sokszor éppen a kétféle igény egyidejű kielégítése adja. A lakosság mintegy 60%-a, azaz kb. 4,5 millióan megfordultak 2003-ban valamilyen kisebb-nagyobb rendezvényen vagy fesztiválon.

A mai fesztiválok sokaságát az emberek megnövekedett szabadideje, és szabad felhasználású jövedelme hívta életre. A tradícionális, nagy múlttal rendelkező zenei fesztiválok mellett – pl. Budapesti Tavaszi Fesztivál – gombamód szaporodnak az újabb zenei, vagy egyéb rendezvények. Szinte nincs olyan település, amely ne mondhatna magának valamilyen kisebb-nagyobb programsorozatot. Ezzel a túristák számának növekedése mellett a fesztiválok közösségfejlesztő voltára kell felhívni a a figyelmet. A fesztiválok az ország művészeti ünnepei, művészeti értékeket hoznak létre, ápolják a kultúrtörténeti hagyományokat, a kulturális turizmus dinamikus fejlődésének reprezentánsai.

Fesztiválok csoportosítása

· Komolyzenei fesztiválok (Miskolci Operafesztivál, Keszthelyi Helikon fesztivál, Soproni Régi Zenei Napok, stb)

· Könnyűzenei fesztiválok (Sziget, EFOTT, SZIN, VOLT fesztivál, stb.)

· Színház és táncfesztiválok (Szegedi Szabadtéri Játékok, Gyulai várszínház, stb)

· Hagyományörző fesztiválok (Visegrádi palotajátékok, néptáncfesztiválok, stb)

· Egyéb (tökfesztivál, pezsgő- és borfesztivál, tojásfesztivál, stb.)

· Összművészeti fesztivál.

A legtöbb rendezvény több műfajt is magának tudhat. A zene, a színház, a tánc, a könnyedebb programok együtt kerülnek a rendezvény programjai közé. Így mindenki megtalálhatja az érdeklődésének megfelelőt.

A sokféle országos és helyi, művészeti és nem művészeti fesztivál közül, a helyi fesztiválok, rendezvények (városnapok, falunapok, búcsúk, különféle főzőversenyek stb.) a leglátogatottabbak: 3,5 millió ember, a 14–70 évesek közel fele legalább egyszer részt vett az év során valamilyen helyi rendezvényen. A művészeti produkciókat felvonultató színház, film, tánc, kórus, könnyűzene és összművészeti fesztiválok a lakosság hozzávetőlegesen 20%-át, mintegy 1,5 millió embert érnek el. A művészeti fesztiválok – mind az összművészetiek, mind az egy-egy hagyományos művészeti ághoz kapcsolódó fesztiválok – közönsége jóval kisebb akár a könnyűzenei, akár a média, akár a helyi- és civil szervezetek fesztiváljainak, rendezvényeinek közönsége. 

Sportrendezvények – sportesemények látogatása

A sokféle egyéb rendezvények – kiállítások, vásárok, kereskedelmi rendezvények – közül a sportesemények látogatását kell népszerűségük miatt említenünk. A hazai sportrendezvények kínálata igen széles. A helyi játékokon át az országos bajnokságokig minden szinten heti rendszerességgel zajlanak sportesemények. Fejlesztéseknek köszönhetően több európabajnokság rendezési jogát elnyertük a közelmúltban. Az évente megrendezésre kerülő Budapest Forma 1 Nagydíj mellett tartottunk úszó és vízilabda, műkorcsolya, tornász, kézilabda Európa-bajnokságot. 2007-ben Debrecen ad otthont az atlétika Európa-bajnokságnak

A sportrendezvények látogatottsága a negyedik legmagasabb, nem sokkal marad el a legnépszerűbb közönségfilmé mögött. Kiemelkedik a többi szórakozási forma közül gyakoribb látogatottságában is. Népszerűség terén erős különbségek tapasztalhatók a férfiak és a nők között. 
3. HAGYOMÁNYOK, NÉPSZOKÁSOK, JELES ÜNNEPEINK

Az esztendő a legkerekebb időegység, a természet körforgása.. A régi ember, együtt élve a természettel jól tudta ezt. Munkanapjaink – ünnepnapjaink sora nagyrészt életünk rendszerének körforgását követik. 

Az esztendő 12 hónapjában a természet – és így az ember is másképp viselkedik. Ősi ünnepeink a természet körforgását, és az éppen esedékes elvégzendő munkát követik. Pogány ünnepeink egy része a keresztény vallás fölvételével keresztény ünnepekké alakultak. Ezért hagyományaink, népszokásaink nem választhatók el a zsidó-keresztény kultúrkörtől, a keresztény vallástól. Hagyományainkat az idők során külső és belső hatások alakították.

Hagyományaink, népszokásaink területi egysége az egész magyar nyelvterülethez köthető, tehát a történelmi Magyarország földrajzi, és néprajzi tájegységeit foglalja magába. A szokások egy része az egész magyar nyelvterületre, más része kisebb tájegységre jellemző. Az általánosan elterjedt szokások is változatokban élnek. Vallási hovatartozás szerint is különbségeket találunk a katolikus falvak, és a protestáns vidékek szokásai között. A polgárosultabb vidék munkavégzés és életmódváltozása a hagyományőrzés területén is éreztette hatásait.

Munka és ünnepek váltják egymást meghatározott rendszerben életünk során. Az ünnepnaptól ünnepnapig elvégzendő feladat adja majd a jól megérdemelt pihenés alapját. Az ünnep olyan különleges időszak, amikor a közösség a megszokottól eltérően viselkedik. A mai városlakó ember is hétvégétől hétvégéig osztja be feladatait, tulajdonképpen a mai kor munkabeosztásának megfelelően követi a régi rendszert.

Sokszor úgy érezzük, hogy a hagyományok, népszokások fölöttünk álló, valamiféle különleges tudást igénylő, rajtunk kívül álló rendszerben zajlanak. Ezt a tévhitet szeretnénk ebben a fejeztetben eloszlatni azzal, hogy megmutatjuk hagyományaink, népszokásaink világa ma is részei életünknek. Most is ezek köré csoportosulnak ünnepnapjaink. Sokszor elutasítjuk, hogy ünnepeink a múltban gyökeredznek, csupán azért, mert nem ismerjük azok eredetét. Az idők alatt a népszokások célja elhalványult, így kerültek ki a hétköznapjainkat meghatározó központi szerepből. A tudatos hagyományápolás mellett mai életformánk is meghatározza mely hagyományok kapnak nagyobb, és melyek kisebb hangsúlyt napjainkban. 

Az ünnep az érték felmutatását is jelenti. Értékrendünk és a körülöttünk levő világ ötvözetéből születtek jeles napjaink, ünnepeink. Szűkebb értelemben a népszokások az ünnepekhaz kapcsolódó szokásokat jelentik. Tágabb értelemben minden olyan szokás, amely keretek közé rendezi a munka, a társadalmi érintkezés, hétköznapok, és az ünnepek sorát.

Ünnepeink, hagyományink egységbe tartoznak. Bár csoportosíthatjuk őket, egymástól nem elválaszthatók, hiszen a közös kultúra adja mindegyik alapját.  A naptári sorrend mellett nemekhez, korosztályokhoz kötődő népszokásokat is felfedezhetünk. További lehetséges rendszerezési szempont:

· Keresztény kulturkörhöz kapcsolódó ünnepek (karácsony, húsvét, pünkösd, stb)

· Gazdasági élet ünnepei (aratás, szüret, stb.)

· Családi ünnepek, az emberi élet ünnepei (keresztelő, legénybúcsú, lakodalom, stb.)

· Emlékünnepek (nemzeti ünnep, társadalmiréteg-ünnep
)

Azonban a csoportosítási határok elmosódnak a hagyományok ötvöződnek. A keresztény kultúrkörben az ősi ünnepek, természetimádás kapcsolatát fedezzük fel (tűzimádás, napimádás.) A gazdasági ünnepek a természet körforgásán alapulnak és a keresztény vallásvilággal kapcsolódnak. Családi ünnepeink hagyományai is összefonódtak keresztény kultúránkkal. Még emlékünnepeink sem választhatók el a többi népszokástól élesen. A szereplők, és a nézők azonos kultúra hordozói, együttesen a hagyomány éltetői. Ma már nemcsak az adott közösség alkotja a résztvevőket, hanem turisták, és a média képviselői is.

A népszokások általában összetettek: közös cselekedetekből, énekekből, táncból, népmeséből, valamilyen elkészített szimbolikus tárgyból, ételekből állnak. Dramatikus játékokkal, mágiával, közös megmozdulással is találkozhatunk. 

Napéjegyenlőség, napforduló, mezőgazdasági, állattartási munkák, ősi természretimádási szokások, egyházi előírások egymásba fűződő láncolta alkotja naptári sorrendben népszokásaink és jeles ünnepeink éves rendjét.

Mindennapi életünk során társadalmi és közösségi szokásokat követünk. Ezek kerverednek az otthonról hozott szokásainkkal. Gyermeknevelés, családi élet, szabadidő tervezéskor részben tudatosan, részben automatikusan fordulunk a hagyományaink felé. Természetesen befolyásol bennünket a kínálat is. Mivel hagyományink, népszokásaink nemzeti kulturánk részei a kulturális programokon belől a hagyományőrzés különböző szintjei jelennek meg. A hagyományőrzés közösségformáló, összetartó erejű (pl. táncház). Igaz ez akár nemzeti szinten, akár a kisebb közösségekre – régió, falu, népcsoport – de igaz a családokra is. 

Szabadidőnkben részben közösségi szervezett hagyományápoló programokon vehetünk részt, amelyek együttesen szórakoztatnak, műveltetnek, és közösségformáló hatását is érezhetjük. Több jeles napot családi körben ünneplünk. Ilyenkor is gyakran nyúlunk hagyományaink, szokásaink felé.

Vegyes kalendáriumi
 áttekintő, összefoglaló legjelesebb ünnepeinkről, a hozzá kötődő hagyományokról és népszokásainkról:

JANUÁR (Boldogasszony hava) - FEBRUÁR (Böjtelő hava)

Január 1. – Újév, a polgári év kezdőnapja. Az év első napját munkaszünettel ünnepeljük. Ez a szilveszteri vigasság után a pihenés napja. Vidéken régen sok helyütt házról-házra járva kántálással
 köszöntötték az újesztendőt. Dramaturgikus előadásokon kívül tiltások is kapcsolódnak e naphoz: pl. nem szabad mosni, dolgozni, kiadni a házból valamit, mert ami e napon történik valakivel, az ismétlődik egész évben. Az újesztendei eljárások fontos része volt a táplálkozás, megszabott ételek fogyasztása. A baromfi elkaparja, míg a malac kikaparja a szerencsét. A szemes termények fogyasztása (bab, lencse) gazdagságot ígér az újesztendőre.

Január 6. – Vízkereszt, Háromkirályok napja. Hagyományosan a karácsonyi ünnepkör lezárása, a farsangi időszak kezdete. E napon ünnepelték Jézus születésnapját, a IV. Századig ez volt az évkezdet napja. Ekkor emlékezünk Jézus megkeresztelkedésére a Jordán folyóban – ezért lett hagyományosan vízszentelő, – és a három napkeleti bölcs látogatásáról is. Katolikus területeken házról-házra beöltözött gyerekek háromkirályok-járás során jeleneteket adnak elő. Katolikusoknál házszentelő nap. A pap, vagy a házigazda krétával G+M+B (Gáspár, Menyhért Boldizsár) a háromkirályok kezdőbetűjét írja az évszám közé az ajtó szemöldökfájára.

Farsang: A farsang hosszabb-rövidebb időszaka a télnek, melyet évszázadok óta az evés-ivás, jelmezes felvonulások, bálok, köszöntők, mulatságok tarkítanak. A bőséges étkezés mellett farsangi időszak hagyományos étele volt a fánk.

A farsang Vízkereszttől a Húsvétot megelőző negyven napos böjt kezdetéig – Hamvazószerdáig tart. A farsangi időszak attól függ mikorra esik Húsvétvasárnap.

A farsang a tavaszvárás ősi ünnepe. A farsang három utaolsó napja farsangvasárnap, hétfő, és húshagyó kedd. A legtöbb népszokás ezekhez a napokhoz kapcsolódik. Ezt, a szombat estétől húshagyó kedd éjfélig tartó időszakot farsang farkának szokás nevezni. Farsangkor nemcsak a legényeknek, lányoknak rendeztek táncos mulatságot, hanem a házasembereknek is, a különféle céhek, iparosok is megrendezték báljukat. A farsangi báloknak elsősorban a párválasztásban volt jelentős szerepük. Farsang az esküvők, lakodalmak ideje is.

A farsangi játékok változatos csoportját alkotják a maszkos alakoskodások, jelmezes felvonulások, álarcos játékok. Talán a leismertebb közűlük a Mohácsi busójárás.

mohácsi busójárás

Nemcsak a falvakban a parasztok között volt a farsang a vigasságok mulatozás ideje. Ebben az időszakban nagyszabású álarcos-jelmezes bálokat tartottak a középkori főúri udvarokban nálunk is, csakúgy, mint Európa más országaiban. A polgári élethez is hozzátartozott a báli szezon. A nagy hagyományokra visszatekintő farsangi felvonulásokat, bálokat komoly idegenforgalmi vonzerőt képviselnek. (pl.Velencei karnevál)

Manapság ismét újjáéledőben van a bálozás. Egyre több szinte, minden korosztály, és társadalmi réteg szervez bálokat az iskolai jelmezbáloktól a szalagavatókon át a nagyszabású Budapesti Operabálig. Népszerűek a történelmi hagyományokra épülő bálok, az orvos, jogász, vagy újságíróbálok. 

A naptári sorrendet tekintve ide kívánkozik a február 14-re eső Bálint nap, vagy ahogy egyre gyakrabban halljuk a Valentin nap. Bár kapcsolódik magyar népszokás is Bálint napjához, ebben az esetben a globalizáció eredményeként meghonosodni látszó új hagyomány egyik példája. Ezen a napon képeslappal, verssel, apró ajándékokkal köszöntik egymást a szerelmesek. Bár az eredeti tartalom jórészt kiveszett a Valentin napi szokásokból egy Róma városából induló, pogány eredetű katolikus szokás átalakulásának folymata a ma ismert algolszász típusú Valentin nap. 

MÁRCIUS (Böjtmás hava) - ÁPRILIS (Szent György hava)

Március 15.: nemzeti ünnepünk. Bár népszokás nem kapcsolódik nemzeti ünnepünkhöz, az állami, önkormányzati, és különböző szervezetek megemlékezéseihez kapcsolódva megjelentek a vásárok, játékok, közös kézműveskedés. Minden telelpülés szervez valamilyen családi programmal egybekötött megemlékezést. A szabadtéri programsorozatok nyitánya az ünnepnap.

A Húsvét az úgynevezett mozgó ünnepek közé tartozik. Ez azt jelenti, hogy nem köthető minden esztendőben ugyanahhoz a naptári naphoz, minden évben más napra esik. A tavaszi napéjegyenlőséget (március 21.) követő első holdtöldte utáni vasárnap Húsvétvasárnap. Innen kell visszaszámolni 46 napot, ekkor van a böjt kezdete Hamvazószerdán.

Böjti időszak megtartóztatást jelent. Ez vonatkozik az étel-itafogyasztásra, és az időtöltésre, szokásokra is. Ezért ebben az időszakban nem találunk hangos mulatságokat, csendes időszaka az évnek. Böjt idején tilos volt a lakodalom, bálok, mindenféle zenés-táncos mulatság. Jellegzetesen böjti, egyszerűbb ételeket ettek, egyszerűbb ruhákat viseltek. A század eleljétől böjti időszakban csak hamvazószerdát a pénteki napokat és a nagypéntektől nagyszombatig terjedő időszakot tartották szigorú böjtnek, amikor csak naponta egyszer szabadott jóllakni, és nem volt szabad húsfélét fogysztani. Még ma is sokat tartják ezt a szokást. (Nagyböjt)

Húsvét: Tavasszal éled újra, újul meg a természet. A húsvéti ünnepkör részben visszavezethető a tavaszváró ősi rituálékhoz is. Az ünnepet sok előkészület előzi meg. A húsvéti időszak gazdag népszokásokban. A tavaszi nagytakarítás, rendrakás is a készülődésre utal. A természet megújulása az embert is környezete megtisztítására készeteti.

Húsvét hajnalán Jézus minden éveben feltámad, legyőzi a halált, de ehhez előbb áldozatra kell adnia magát. Meg kell halnia ahhoz, hogy föltámadjon.

Nagyhétnek nevezzük a húsvétot megelőző hetet, amely Virágvasárnappal kezdődik. Virágvasárnap Jézus Jeruzsálembe való bevonulását ünnepli a katolikus egyház. Virágvasárnapi szokásaink a barkaszentelés
, kiszejárás
, zöldágjárás
, villőzés. Ezzel a pusztító régit, telet űzzük el, hogy új élet kezdődhessen.

Nagycsütörtökön költötte el Jézus az utolsó vacsorát. A harangok e napon este elhallgatnak, „Rómába mentek” és a feltámadási körmenetben szólalnak meg majd először. Étkezési szokás is kapcsolódik a naphoz. Zöldcsütörtöknek is nevezik a napot, mert hagyományosan zöld ételeket, sóskát, spenótot fogyasztanak.

Nagypéntek Jézus kereszthalálának napja. Szigorú böjtnap, az elcsendesedés, gyász, imádság napja. E napon a falvakban passiójátékot tartottak, keresztutat/kálváriát jártak. A kálváriajárás során 14 állomáson, stáción keresztül idézhetik fel Jézus keresztrefeszítését, és föltámadását.

Nagypéntek napján már a föltámadásra is készülünk. Hagyományosan ezen a napon festjük a tojásokat. A tojás az ujjászülető élet jelképe. A magyar néphagyomány a tojásdíszítés számtalan módját ismeri. 

Nagyszombat legfontosabb eseménye a pogány gyökerekre is visszavezethető tűzszentelés, kereszelővíz szentelése - valószínűleg ezzel van összefüggésben a húsvéti időszakban gyakoribb keresztelők – és a feltámadási templomi körmenet. A feltámadási körmenet jellegzetesen közép-európai magyar, osztrák, német katolikus szertartás. Eredetileg vasárnap hajnalban tartották, manapság szombaton késő délután, vagy este. 

Az ünnephez tartozó étkezési szokások a füstölt sonka, keménytojás, a bárány máig elevenen élő hagyomány. Szinte minden magyar család asztalára hagyományos húsvéti ételek kerülnek ilyenkor az asztalra.

Húsvétvasárnap és hétfőn ismét lehetett táncolni, bálozni. A húsvéti bálokat, locsolóbálokat ekkor tartják. Húsvéttal megkezdődik a lakodalmak tavaszi időszaka.

Locsolkodás: A víztisztító, termékenységvarázsló erejébe vetett hit az alapja a húsvéti locsolkodásnak. Vidéken kúthoz, vájúhoz vitték a lányokat, majd vödör vízzel lelocsolták. Ennek szelídebb változata a kölnivel való locsolás. A locsoláshoz locsolóversek tartoznak, melyek apáról fiúra szállnak, és tájegységenként változnak. A locsolás jutalma az egész magyar nyelvterületen a piros, vagy hímes tojás. A húsvéti nyúl hagyománya szintén a termékenységre vezethető vissza.

MÁJUS (Pünkösd hava) - JÚNIUS (Szent Iván hava)

Pünkösd: Pünkösdöt – a szentlélek eljövetelét – húsvét után 50 nappal ünnepeljük. A húsvéthoz hasonlóan szintén mozgó ünnep. (Május 10, és június 13 közé eshet.)
Pünkösdi király– királynéválasztás játékos vetélkedőkkel, májusfaállítással tartozik hagyományosan az ünnepkörhöz. Pünkösdi királyt lóversennyel, vagy egyéb ügyességi játékkal egy évre választanak. A pünkösdi királyság gyorsan múló voltára utal a „rövid, mint a pünkösdi királyság” szólásunk is. A leányok pünkösdi királynét választanak. Énekkel, tánccal járták a házakat, ünnepelték, köszöntötték a tavaszt. A májusfa a természet megújulása, de szerelmi ajándék is lehet.

A csíksomlyói pünkösdi búcsú: Csíksomlyó Székelyföld szívében fekszik, híres búcsújáró hely. Már a XV. századból vannak feljegyzések, hogy zarándokhelyként felkeresték, itt kérték Babba Mária
 segítségét. Pünkösd szombatján az egész Kárpát medencéből  több százezer magyar katolikus hívő gyűlik össze a csíksomlyói hegyoldalban megtartott szentmisére. 

Csíksomlyói Babba Mária szobor

JÚLIUS (Szent Jakab hava) - AUGUSZTUS (Kisasszony hava)

Tavasztól késő őszig terjed a búcsúk
, vásárok időszaka. Általában a termés betakarításához, nezőgazdasági munka befejezéséhez, elkezdéséhez kapcsolódik. Híres búcsújáró helyek alakultak ki. (Máriapócs, Máriabesnyő, Máriazell, stb.)

Ebben az időszakban már kellemes az idő, minden kizöldült. Kedvező szabadtéri ünnepségek lebonyolítására. Ez az időszak bővelkedik manapság is a szabadtéri családi rendezvényekben újraélednek hagyományos falusi ünnepek, a búcsújáróhelyek ismét egyre látogatottabbak, újabbakat alapítanak.

Ismét több helyütt tartanak az év leghosszabb napjához - (Szent Iván nap – Keresztelő Szent János napja) - kapcsolódó ünnepségeket – tűzugrás, tűzgyújtás, rendeznek aratóbált, Mária ünnepek sora követi egymást, de ekkor van a polgári hagyományokra visszatekintő balatonfüredi Anna-bál is (1825-től).

Településeink ismét felevenítik hagyományaikat, hagyományörző fesztiválaokat szerveznek, ahol a helyi közösség szinte minden tagja részt vesz a munlatságban. A fesztiválok közösségerősítő szerepe, és idegenforgalmi vonzereje együttesen érvényesül ezeken a rendezvényeken. A városlakók, és a környékbeli turisták is szívesen látogatják ezeket a programokat. A helyi rendezvények felpezsdítik az adott terület életét, vonzóbbá teszik az odalátogatók számára.

Augusztus 20: Szent István napja. Már 1774 óta országos ünnepünk államalapító Szent István király napja. Országszerte ünnepélyes körmenetet rendeznek, amelyek közül a legnagyszabásúbb a budapesti Szent István Bazilikánál tartott Szent Jobb-körmenet, ahol több tízezren vesznek részt. Az ünnepnaphoz kirakodóvásárok, szabadtéri előadások, fesztiválok sokasága kapcsolódik. Szintén a naphoz kötődik az új kenyér ünnepe. Hagyományosan ezen a napon sütötték az első kenyeret az azévi búzából. 

SZEPTEMBER (Szent Mihály hava) – OKTÓBER (Mindszent hava)

Az őszi időszak az őszi mezőgazdasági munkák, az őszi vetés, a betakarítás, és főleg a szőlőszüret ideje. A szőlőtermesztés hazánk szinte minden tájegységéhez kapcsolható. Szent Mihály napjával (szeptember 29.) megkezdődik az őszi mulatságok ideje, amely Katalin napig (november 25.) tart. 

Szüret: A szüret mindig társasmunka volt, ezért sok közösségi megmozdulás kapcsolódik hozzá. Szüretkor szüreti felvonulásokat tartanak, szüreti bált. A szőlészet- borászat fellendülése Magyarországon az elmúlt évtizedben visszahozta a szüreti mulatságok hagyományát is.

Október 23: Az 1956 október 23-án kitört – szovjet elnyomás, kommunista diktatúra elleni – forradalom emléknapja. 

NOVEMBER (Szent András hava) – DECEMBER (Karácsony hava)

Téliesre fordul az idő, hamar sötétedik. A mezőgazdasági munkákat befejezik, az állatokat behajtják. Lezárul a szabadtéri rendezvények kora. A néphagyományban ilyenkor beltéri munkákhoz kapcsolódó szokásokat találunk. Tollfosztás, kukoricamorzsolás, fonás.

Bár a töklámpás készítésének a magyarnyelv-terület egyes részein vannak hagyományai a manapság egyre divatosabb Halloween ünnepnek nálunk nincsenek gyökerei. A média és a fogyasztói társadalom szokásokra, ünnepekre gyakorolt hatását,  divatirányzatok megjelenésének példáját  vehetjük itt észre.

November 1 – 2: Mindenszentek/Halottak napja: Mindenszentek, és halottak napja a halottakra való emlékezés ideje. Mindenszentek napja azoknak a szenteknek, embereknek az ünnepe, akikrő a naptár név szerint nem emlékezik meg.  Ilyen szentek az életüket családjuknak áldozó édesanyák, édesapák, az életüket nemzetükért, vagy más nemzetekért föláldozó katonák. Szent az az ember is, aki életét a másik ember szolgálatában töltötte. Halottak napján elhúnyt hozzátartaozónkra emlékezünk. E napon szokás a halottak emlékezetére a sírok megtisztítása, feldíszítése, gyertyagyújtás. Sokan vidéke látogatnak, felkeresik rokanaikat, és együtt látogatják a temetőt.

Szent Márton nap: Szent Márton 316-ban Pannóniában született. A középkor óta kultusza hazánkban is virágzott. Emlékét helynevek, oltárképek őrzik. Ünnepnapjához a gazdasági évhez zárásához kapcsolódó szokások, és ünnepi hagyományok, népszokások kapcsolódnak.

Ezen a napon – kapcsolódó hétvégén – országszerte lakomákat az ünnephez kapcsolódó hagyományörző fesztiválokat tartanak. Márton napjára általában megforr az újbor. A bornak Szent Márton a bírája - tartja a mondás, azaz ilyenkor már iható az újbor. Szent Márton lúdja kifejezés utal a nap jellegzetes ételére. Ilyenkor már le lehet vágni a tömött libát. 

Disznóvágás, disznótor: Hagyományosan Szent András napjától (november 30.) a hideg idő beálltával kezdődnek a disznótorok, és a farsangi idő végéig tartottak. A disznóölés közösségi munka volt. Az egész család, a szomszédok, ismerősök mind részt vettek a munkában. 

Advent: Az egyházi év kezdete, a karácsonyi előkészület időszaka. András napjával kezdődik, és Karácsonyig tart. Négy vasárnapot ölel magába. Az advent szó jelentése várakozás. Jézus születésének ünnepére készülünk. A vallási előkészületet a hajnali misék, roráték jelentik. Ebben az időszakban nem tartottak lakodalmakat, zajos mulatságokat. Az adventi és karácsoyni népszokásokban egyaránt megőrződtek a téli napfordulóhoz, az évkezdethez és Jézus születéséhez fűződő hagyományok.

Az adventi időszak egyik ma is kedvelt szimbluma az adventi koszorú. Csakúgy, mint a karácsonyi fenyőfa állítás, vagy az adventi naptár az adventi koszorú is német nyelvterületről került hazánkban. Az adventi koszorún található 4 gyertya közül minden vasárnap eggyel többet gyújtunk meg, ezzel szimbolizáljuk az ünnep közeledtét.

Az adventi időszak bővelkedik az ünnepi előkészülethez kapcsolható rendezvényekkel. Újabb és régebbi adventi hagyományok köré építenek egyre több kézműves és kirakodó vásárt. Ezeken a rendezvénykeken megelevenednek a magyar betlehemes szokások, dalok. Bepillantást nyerhetünk a karácsonyi ízek világába, vagy magunk készíthetünk karácsonyi ajándékokat. Családi foglalkozások sokaságát kínálják ilyenkor a rendezvényszervezők. 

Adventi időszak jeles napja közé tartozik Szent Miklós napja (december 6.). A Mikulás napi ajándékozás a század elejétől a mai napig él. Jelmezes Mikulás keresi fel a gyerekeket, akik az ablakba tett kiscsizmákba várják a csokoládét. Az 1950-es évek a Télapó megnevezést vezették be az orosz gyed moroz fordításaként. Manapság az angolszász területek karácsonyi Santa-Claus figurája, és a hozzájuk kapcsolódó szokások vegyesen kerülnek a kínálatba. 

Jósló, varázsló hiedelmek, és az elmaradhatatlan luca-széke készítésének néphagyománya, lucajárás kapcsolódik december 13-hoz, Luca napjához. De e napon vetjük a hagyományos karácsonyra kikelő lucabúzát is. Az adventi hagyományörző programok között manapság is megtalálhatjuk a Luca napi szokásokat. 

A betlehemezés a karácsonyi ünnepkör legnépszerűbb pásztorjátéka. A  betlehemes játék különböző formában az egész Kárpát medencében fellelhető. A bölcsöcske játéktól
 a közismert betlehemes pásztorjátékon
, vagy kántáláson át  az újévi regölésig
 a dramaturgiai játékok széles palettáját tartalmazza a magyarnyelvű néphagyomány. 

December 24-26 Karácsony: A karácsony a keresztény egyház egyik legnagyobb ünnepe, ekkor ünnepeljük Jézus születését. Jézus a szeretet hirdeti, ezért a szeretet ünnepének nevezzük. A karácsony az egész keresztény kultúrkör ünnepe. December 24–én Szentestével kezdődik, (éjfélimisén emlékezünk Jézus születésére) kezdődik a kétnapos ünnep. Egyházi, egyes nemzetekre jellemző, családi hagyományokban és étkezési szokásokban is bővelkedik a Karácsony.

Nálunk 1874-ben állítottak először karácsonyfát. A bécsi udvar közvevtítésével először az arisztokrácia, majd a polgárság, a falusi értelmiség, és végül a parasztság körében terjedt el. Karácsonyfadísz korábban alma, dió, mézeskalács voltak. A karácsonyi fára akasztható szaloncukor készítésével először magyar cukrászok kezdtek foglalkozni.  Hungaricumnak is nevezhetnénk.

A karácsony hagyományosan családi ünnep. Családi körben, rokonokkal töltjük ezeket a napokat. Minden családnak megvannak a maga hagyományai erre az ünnepre. Ki több, ki kevesebb vallási tartalommal, ki szűkebb, ki tágabb családi körben tölti az ünnepet.

Karácsonynak megvannak a hagyományos ételei. A halászlé, hal, töltött káposzta tartozik a hagyományos karácsonyi ételeink közé. Diós-mákos sütemény/kalács kerül az asztalra, beiglinek nevezve 1932-ben bukkan fel először. A pulyka angolszász területről került a karácsonyi menübe.

December 31 Szilveszter: Az óév búcsúztatása szerte a világon hangos zajketéssel, ünnepléssel, vigassággal teli éjszakai mulatozás. Régi és újabb óévbúcsúztató szokások keverednek napjainkban. A manapság divatos petárdázás, tüzijáték is a szilveszteri gonoszűző zajcsapásra utal. Étkezési szokások is kapcsolódnak e naphoz. Napjainkban a virsli, korhelyleves, bólé, és az elmaradhatalan pezsgő a legismertebbek a szilveszteri menüben.

A hagyományaink, közösségi üneplési szokásaink állandó változásnak vannak kitéve, különböző hatások érik őket, mindez azonban természetes folyamatnak tekinthető. Ha képtelenek lennének a kor igényeihez alkalmaszkodni, akkor valószínüleg a kihalás, megszűnés fenyegetné őket. Ünnepeink hagyományok, és tartalom nélkül kiüresednek. Mai fogyasztói társadalmunkban ünnepnapjaink értékkel való megtöltése fontos feladatunk.

4. VALLÁS ÉS SZABADIDŐ

A vallás szerepe nem csökken a modern ember életében, inkább átalakul. Magyarországon a II. Világháborút követő egyházellenes politika eredményeként az aktív vallásgyarorlás háttérbe szorult. Az egyházak egyre kevesebb hívőt számlálhatnak, de az elmúlt másfél évtizedben a rendszerváltozás megfordítani látszik ezt a folyamatot. 

Ünnepeinket is ki több, ki kevesebb vallási tartalommal éli meg. A vallásos emberek programjai között gyakrabban szerepel vallási ünnepekhez, hagyományokhoz kötődő programokon való részvétel. A vasárnaponkénti templombajárás manapság is sok családban a hétvégi elfoglalság része. A vallásosság nemcsak egyéni, de közösségi élmény is, amelyre az egyházközösségek programokat építenek. (kirándulás, előadások, koncertek, bográcsolás, stb.)

Az előző fejezetben a búcsújárásról írtunk. Búcsújáró helyszínek felkeresését – zarándoklatot – a turistatevékenységek közé sorolhatjuk. A zarándoklat a mai napig az utazással kapcsolódik össze.

Turista és zarándok
Turistának tekintjük ebben a megközelítésben, aki a szent helyekként számon tartott turistalátványosságokat keresi fel. Ezeket a helyeket nem vallásosságuk, hanem tudásvágyuk, kíváncsiságuk, érdeklődésük, vagy éppen divatosságuk miatt keresik fel. Nehéz megvonni a határt a turista és a zarándok között. Nem lehet kijelenteni, hogy a turista csupán a profán, míg a zarándok a szakrális tartalmat tekinti kizárólagosnak. A zarándok számára sokszor maga az út majdhogynem olyan fontos, mint maga a cél elérése.

Vannak utazási irodák, melyek a vallási turizmusra szakosodnak. Az utazások megszervezése a kereslet-kínálat szabályai szerint történik. Nagyon sok – főképp rövidebb, egynapos, párnapos – zarándokutakat szerveznek plébániákon keresztül. Ezeken nem ritkán egy templomi közösséghez tartozó emberek, azok családtagjai vesznek részt.

Ezek a rövidebb- hosszabb zarándokutak a szabadidőeltöltés korábban felvetett szempontjait – kikapcsolódás, pihenés, hétköznapokból való kitörés, szellemi rekreáció – maradék nélkül teljesítik a közösségi élménnyel egyetemben. Ezért mindenféleképpen indokolt a szabadidő eltöltési szokások közé sorolnunk.

5. VERSENY A SZABADIDŐ PIACÁN

Külső – belső verseny 

A piacgazdaság jellegzetességeit a szabadidő kínálatban is felfedezhetjük. Csakúgy, mint a turizmus más területein itt is élénk verseny alakult ki. A versenyt többféleképpen is vizsgálhatjuk. A mennyiségi kínálat mellett a minőség területén is különbségekkel találkozhatunk.

A külső versenyt többféleképpen értelmezhetjük. Értelmezhetjük úgy, hogy a munkára fordított idővel, az egyéb kötelezettségek ellátásával állítjuk szembe. Pl. Füvet nyírunk, vagy kirándulni megyünk. Lemossuk az autót, vagy moziba megyünk. Más megközelítésben pedig a ráfordítható anyagi eszközök felhasználását elemezzük. Pl. autóra gyűjtünk, ezért nem utazunk el hosszú hétvégére egy, vagy több alkalommal. Félretesszük a „spórolt pénzünket”, vagy elszórakozzuk. A szabadidő eltöltésekor ugyanabból a szabad felhasználású jövedelemből gazdálkodunk, mint amikor autót, egzotikus utazást, új háztartási gépet vásárolunk, életbiztosítást kötünk, vagy bankbetétet nyitunk.

Belső versenyen a szabadidő piacán  megjelenő időtöltések közötti választást értjük. (kirándulni, vagy kiállításra, moziba megyünk, vagy vendégeket hívunk, stb.) Említsük meg a versenyt, és a  befolyásolást abban az értelemben is, amikor a passzív pihenés – nem csinálunk semmit, TV-t nézünk – és az aktív pihenés akár „elmenős program” – étterem, söröző, mozi, baráti látogatás – akár aktív szabadidőtöltés – kirándulás, tenisz, uszoda, - között választunk.

Már az előző fejezetekben részletesen tárgyaltuk, hogy milyen befolyásoló tényezői vannak a szabadidő eltöltésének. Itt csak a reklám szükségességére kell felhívni a figyelmet. Könnyen beláthatjuk, hogy mind a külső verseny (ha a versenytársak reklámoznak, és mi nem, akkor hátrányba kerülünk), mind a belső verseny rákényszerít erre. A növekvő kínálat maga után vonja az intenzívebb reklám szükségességét is a szabadidő piacán. 

� Szociológia: A � HYPERLINK "http://hu.wikipedia.org/wiki/T%C3%A1rsadalom" \o "Társadalom" �társadalmi� élet összetevői, az � HYPERLINK "http://hu.wikipedia.org/w/index.php?title=Egy%C3%A9n&action=edit" \o "Egyén" �egyének�, � HYPERLINK "http://hu.wikipedia.org/wiki/Csoport_%28szociol%C3%B3gia%29" \o "Csoport (szociológia)" �csoportok�, � HYPERLINK "http://hu.wikipedia.org/wiki/T%C3%A1rsadalmi_szervezet" \o "Társadalmi szervezet" �szervezetek�, � HYPERLINK "http://hu.wikipedia.org/w/index.php?title=Int%C3%A9zm%C3%A9ny&action=edit" \o "Intézmény" �intézmények� (� HYPERLINK "http://hu.wikipedia.org/wiki/Csal%C3%A1d" \o "Család" �család�, � HYPERLINK "http://hu.wikipedia.org/wiki/Iskola" \o "Iskola" �iskola�, � HYPERLINK "http://hu.wikipedia.org/wiki/Egyh%C3%A1z" \o "Egyház" �egyház�, � HYPERLINK "http://hu.wikipedia.org/wiki/%C3%81llam" \o "Állam" �állam� stb.) életének, működésének törvényszerűségeit, azok szabályait és folyamatait vizsgáló � HYPERLINK "http://hu.wikipedia.org/wiki/Tudom%C3%A1ny" \o "Tudomány" �tudomány�, ahogy néha nevezik, a � HYPERLINK "http://hu.wikipedia.org/w/index.php?title=T%C3%A1rsas_k%C3%B6lcs%C3%B6nhat%C3%A1s&action=edit" \o "Társas kölcsönhatás" �társas kölcsönhatások� tudománya. Emberi csoportokat, társadalmakat elemző társadalomtudomány.


� vurstli: vidámpark, mutatványosokkal, bábszínházzal, árusokkal


� szociabilitás:társas kapcsolatok kialakítása, fenntartása, közösségi kommunikáció


� szakrális: vallási


� korzó:sétány, utca, amelyen a város népe sétálni szokott.


� cserkészet: „A cserkészegyesület tagjai 12-18 éves fiúk, akikkel szemben igen nagy követelésekkel lépnek fel. Meg kell nekik ismerkedniök az élet mindennemű követelményeivel, kint kell nekik a szabadban tartózkodniok, meg kell tanulniok kunyhót építeni, fát vágni, tüzet rakni, sütni, fozni, csónakázni, kerékpározni, úszni, gyalogolni. Embereket, állatokat megfigyelni. Meg kell tanulnia a higienikus életmód szabályait, testét mindenféle játékokkal és sportokkal edzenie kell stb. „ (A cserkészet története – Králik László ismertetője az eredeti alapító dokumentum alapján 1910-ből.) 


� DISZ: Dolgozók Ifjúsági Szövetsége, a Magyar Dolgozók Pártjának ifjúsági szervezete


� Falussy Béla: Társadalmi idő-szabadidő - idézet


� Bukodi Erzsébet PhD (KSH) : Időfelhasználás és szabadidő 2005 - idézet


� Fiziológiai: élettani


� Életszükséglet: biológiai létszükséglet és a családi élet fenntartására, munkaképességre, társadalmi hasznosság


� Életfelfogás: életfilozófia tükröződése 


� Norma: szabálykövetés, minta, viselkedés


� Rekreáció: latin eredetű szó. Jelentése iskolai szünidő, felüdülés, kikapcsolódás


� Civilizáció: az anyagi és szellemi kultúra magasabb foka, megvalósult formája


� Ökológia: Az élő és élettelen környezet kölcsönhatásait, azok módozatait és okait vizsgáló tudományág.


� Harris-Howard: Turizmus szakszótár – definíciók - 1996


� Ökorendszer: Ökológiai rendszer.  Ökoszisztéma. A legbonyolultabb rendszerek egyike, amely sok fizikai, kémiai, biológiai részrendszer integrálódása révén működik.


� Fenntartható turizmus alapelvei: A turizmus a természeti erőforrások és a kultúrális javak jelentős igénybevételével zajlik, ezek fenntarthatósága veszélyeztetett. A fenntarthatóság érdekében a gazdasági  visszaforgatásra irányuló törekvés. A fenntartható fejlődés kielégíti a jelen szükségleteit, anélkül, hogy veszélyeztetné a jövő nemzedékek esélyét arra, hogy ők i9s rsézesülhessen belőle.


� Környezettudatosság: A bioszféra állapotával és az emberi populáció környezetével kapcsolatos tájékozottságát, érzékenységét és tudatos felelőségvállatását kifejező fogalom.


� Szinoníma: 


� Sterbetz István: Élő múzeumok - idézet


� Tanösvény:tematikus útvonal, amely állomáshelyekjez kötődően táblák és kiadványok segítségével mutatja be az érintett terület természeti örökségét.


� Természetvédelmi Világszövetség meghatározása


� 1996. évi LIII. törvény (természetvédelmi törvény)


� szöveg és képek forrása: � HYPERLINK "http://www.anp.nemzetipark.gov.hu" ��www.anp.nemzetipark.gov.hu�











� Trekking: Dél Afr. túrázás, utazás. A magyar nyelvben gyűjtőfogalomként használják a túrázás különböző ágaiban. Megjelenik a hegymászás, víziturizmus, barlangászat, terepkerékpározás fogalmához kapcsolódva is.


� Széchenyi Zsigmond - idézet


� J. Huizinga: Homo ludens : ... a játék szabad cselekvés, vagy foglalkozás, amely bizonyos önkéntesen, előre meghatározott  időben és térben, szabadon választott, de föltétlen kötelező szabályok szerint folyik le...célja önmagában van, bizonyos feszültség és öröm érzése, továbbá a „ közönséges” élettől való különbözőség tudata kíséri. ...mindazok összefoglaló kifejezése amit .... játéknak nevezünk: ügyességi, erőpróba, szerencse és találós játékok, ..... Ezt szellemi életelemünk egyik legalapvetőbb tényeként ismertük fel.


� Kovácsné Sántavy Ildikó: Életvitel - idézet


� Szocializáció: Az egyén beilleszkedése a társadalomba. A társadalom életében való hatékony részvételhez szükséges szabályok, normák elsajátítása.


� Asszimiláció: Itt egymáshoz, a másikhoz hasonulás, hasonlítás





� Tinédzserek: A tinédzser korosztály a 12-16 évesek köztudottan „nehéz” korcsoportját jelenti. Ők az örök másként gondolkodók – éppen az üdülés ideje alatt – nagyon nehezen illeszkednek be a hagyományos üdülők életrendjébe és a szülőknek szinte alig van befolyásuk rájuk. A kamasz egyaránt elutasítja a fiatalabban „gyerekes” és a felnőttek „konzervatív” programjait. Szeretnek kis csoportokba verődni, különcködni és feltűnősködni


� Szocializáció: az a folyamat, amely során az egyén megtanulja azokat a szociális és kulturális követelményeket, melynek eredményeképpen társadalmának funkcionális tagjává válik, illetve a társadalom oldaláról nézve a kultúra átadásra kerül, és az egyén beilleszkedik valamilyen szervezetbe, mint pl. iskola, munkahely.) A szocializáció egy tanulási folyamat, mely során az egyén elsajátítja a társadalom normáit, szokásait, a társadalmi együttélés szabályait.





� Múzeumok éjszakája: Szent Iván éjszakáján megrendezésre kerülő kultúrális esemény: Évről évre népszerűbb és nagyszabásúbb. 2006-ban ingyenes belépési lehetőség a főváros 50 és 51 vidéki város múzeumaiba, esetenként tárlatvezetéssel programokkal késő éjszakáig. 


� Fiesta (lat.): ünnep


� Pl. anyák napja


� Kalendárium: olvasmányokat, időjóslást, tartalmazó képes népi naptár. Az időjárásra, az időszerű mezőgazdasági munkára, ünnepnapokra,  étkezési szokásokra  tanítottak, egészségügyi tanácsokkal látták el versbe szedve az olvasót. 


� Kántálás: csoportosan házról-házra járva előadott csoportos éneklés


� Barkaszentelés: a barkát a pap megszenteli, azeelőző évit pedig elégetik.


� A kisze szalmabábú, melyet körbehordanak, majd vízbehajítanak, vagy elégetnek.


� Zöldágjárás , villőzés a tavasz behozatalát szinbolizáló játék.


� Babba Mária(szép) Szűz Mária, hagyományosan a magyarok védőszentje


� Búcsú: valamilyen egyházi megemlékezéshez kapcsolódó (szentek, templom névadójának ünnepe) szórakozás, mulatság.


� Bölcsőcske játék: Betlehemes játék egyik jelenete, amely Szűz Mária és Szent József betlehemi szálláskeresését jeleníti meg. 


� Betlehemes pásztorjáték: Jézus születésének fontosabb eseményeit a Biblia alapján bemutató dramaturgiai játék. Középpontjában magyar nyelvterületen a pásztorjáték áll.


� Regölés: termékenységvarázsló, szerencsekívánó énekes-verses-zajos népi köszöntés.

